Шоҳ ва гадо Давоми. Бошланиши ўтган сонда. » "Оқдарё овози" газетаси\nШоҳ ва гадо Давоми. Бошланиши ўтган сонда.\nКўп ва хўп суҳбатнинг сўнгида Қутбиддин деди:\n- Кўза ҳар кунда эмас, бир кунда синади жаноб вазир. Ов ўз йўлига, аммо қилинадиган ишлар жуда кўпга ўхшайди. Билишимча сиз Қўшбулоқ ҳақида тўлиқ тасаввурга эгасиз, аммо бу кам. Менимча у ерда яшашнинг ўзи бўлмайди. Аҳолини тўқ ва бус ушлаб туриш учун эса катта куч керак. Демак уларда шундай куч бор ва ўта мукаммал тизимда ишлаб турибди, - деди у бош бармоғини кўрсатиб. - Қози ва унинг раҳнамолари авлодлари зўр жойга қўнишибди. Доимо ҳушёр ва сергак бўлишимиз керак.\nЮқоридаги суҳбат тугаши билан, Қутбиддинни йўқлаб жазо бўлинмасининг бошлиғи киришга рухсат сўради. Соқчилар иккиланиб қолишди. Чунки хуфия ишлар вазири билан бўлиб ўтган суҳбат чошгоҳгача чўзилган эди:\n- Кутиб туринг, - деди соқчилардан бири иккинчисига қуролини узатаётиб, - кириб рухсат олиб чиқаман.\nБироз ўтиб жазо бўлинмасининг бошлиғи ичкарига қўйиб юборилди.\n- Қани марҳамат, - деди Қутбиддин ҳурмат юзасидан ўрнидан тураётиб. - Қандай шамоллар учирди бошлиғимизни? - Эшитайлик.\nБошлиқ бафуржа гаплашишнинг мавриди эмаслигини тушуниб турар ва шунинг учун бўлса керак, гапни чўзиб ўтирмади.\n- Сиз билан янаги сафар гаплашармиз. Чарчаган кўринасиз, - деди у мулойим овозда.\n- Мақсадга ўтинг, - деди шоҳ қатъий овозда, - бекорга келмагансиз ахир.\nБошлиқ бироз иккиланишдан сўнг гапга кирди.\n- Хўп, майли, айта қолай, - деди у негадир ўйғайсизланиб, - айтмасам ҳам бўлмайди.\n- Худди ёш болалардек иккиланаяпсиз, - деди Қутбиддин кулиб, - гапиринг.\n- Биласизми, - деди бошлиқ каловланиб, - мен кабутарларни яхши кўраман. Кабутархонам бор. Унда ўттиздан зиёд чархпалак отувчи ўйноқи кабутарлар яшайди. Яқинда бир нарсани сезиб қолдим. Кечда кабутархонани эшикларини ёпмоқчи бўлсам, томи устида турган ёлғиз кабутарни кўриб қолдим. Қоронғу тушгач тутиб олдим ва фонус ёруғида роса томоша қилдим. У бегона эди. Энг қизиғи, унинг оёқчасига мана шу мактуб боғланган экан, - деди-да, мактубни Қутбиддинга узатди.\n- Ўзингиз ҳам ўқиб чиқдингизми? - деди Қутбиддин қўлини узатаётиб.\nМиттигина қоғозга бор-йўғи бир қатор мактуб ёзилган эди: "Нега жим бўлиб кетдинг?"\nҚутбиддин ҳеч нарсага тушунмади:\n- Мактуб кимга ёзилганлигини аниқладингизми? - деди у.\n- Худди шундай мазмундаги ҳам учинчи бор келиши, - деди бошлиқ ўнг қўлининг учта бармоғини кўрсатиб.\n- Аввалгиларини нима қилдингиз? - сўради Қутбиддин.\n- Ўзимда, - деди бошлиқ ҳайрон бўлиб, - эгаси бўлмаса нима қилишим керак?\n- Кабутар бекорга бу ерга келмаган, жаноб, - деди Қутбиддин кўзларини каттароқ очиб, - у мактуб эгасини тополмай гаранг.\nШу топда Қутбиддиннинг кўз олдида ортига қайтгиси келмаётган чўпон сиймоси кўрингандай бўлди:\n- Биринчи қиладиган ишингиз, - деди шоҳ овозини пасайтириб, - шу бугун кечгача қўлингиздаги кабутар қидираётган манзилни қидириб топасиз. Мана, сизга, эмин-эркин ва ҳеч қандай қаршиликсиз дарвозаларни ланг очдириб бергучи муҳрланган ҳужжат, - деди Қутбиддин ва қўлига патқаламни олиб қоғозга ёза бошлади:\n- "Ушбу ҳужжат Рамзиддин ўғли шоҳ Қутбиддин томонидан битилди ва тинтув ўтказиш учун жазо бўлинмасининг бошлиғи Ҳамробек Исахон ўғлига топширилди. Тинтув ўтказиш муддати шу ҳафтанинг муборак жумъа кунига бориб тугайди". Муҳр ва имзо.\n- Олинг, - деди Қутбиддин қоғозни узатиб, - қанчалик тезлаштирсангиз, шунчалик ютуқ сиз тарафда бўлишини унутманг.\nБошлиқ чиқиб кетди. Ўша ортга қайтгиси келмаётган одам ҳақида ўйлар экан, негадир юраги нохуш бир нарсани сезгандек нотекис урар ва нега у ортига қайтгиси келмаётганини бот-бот ўйлар эди. Нега атрофдагилар бу ҳақда илгарироқ ўйлаб кўришмади.\nХуллас, хуфия ишлар вазирининг жавобини кутиш ва эшитишдан ўзга чора қолмаган эди.\nЗебо келин бўлиб келиши билан шоҳ оромгоҳи ва у ердаги тартиб-интизом кескин ўзгарди. Унинг рухсатисиз шоҳ Қутбиддин яшаб ором оладиган хонага на эшик оғаси, на канизаклар, на ҳаким кира олмай қолишди. Фақат шоҳга тааллуқли бўлган хабар келгандагина эшик оғаси қўнғироқ тасмасини тортиб огоҳлантирадиган бўлишди. Келтирилган нонушта, тушлик ва кечликларни Зебо эшик олдида кутиб олар ва шахсан ўзи хонтахта устига ташир эди.\nЗебонинг шахсан ўзи ошхона ва у ердаги пиширилаётган таомларни назорат остига олди, яъни аммавачаси Зарнигорхонимни бош ошпаз назоратчисига айлантириб қўйди.\nМана бугун ҳам, қўнғироқ чалиниши билан, тезда ўрнидан туриб таомларни патниси билан хонтахта устига келтира бошлади. Буғи бирқираб турган қирғовул гўштидан тайёрланган қовурдоқни ўртага, косалардаги шўрвасини эса бирини Қутбиддин ва ўзига жойлаштирди.\n- Марҳамат, шоҳим, - деди у кўксига тушиб турган сочларини орқага ташлаётиб, - энг тез ҳазм бўладиган таом. Тинчгина ўтириб овқатланиб олинг, - дея унинг кўзларига бир қараб олди.\n- Тинчгина ўтиришим учун, - деди куёвтўра Зебонинг косасини ўзига яқинроқ тортиб, мана шу косадаги таом менга яқинроқ туришини хоҳлайман.\nЗебо пиқ этиб кулиб юборди:\n- Ҳали таомга ҳам айлантириб қўйдингизми мени, шоҳим?\n- Зебо, - деди Қутбиддин меҳр тўла кўзларини ундан узолмай, - дунёдаги энг тансиқ таом ўзингсан. Сен ёнимда бўлсанг, ҳамиша бахтиёрман ва чексиз куч-қудрат сезаман ўзимда. Тунлари маза қилиб ухлайсан. Мен эса хира шам ёруғидаги ойдек жамолингга тўймайман, тикиламан. Назаримда худди биров сени ўғирлаб кетаётгандек туюлаверади.\nИч-ичидан ҳолвадек эриб бораётган Зебо Қутбиддиннинг юзига қарашга ожиз ва журъатсиз. У қўлидаги тилларанг қошиқ билан куёвтўра косасини чертади, гапиролмайди. Куёв навбатдаги гапга оғиз жуфтлаганда Зебо қошиқдаги овқатни узатади:\n- Олинг. Энди сиз билан овқатланмайман ёки мақтовларни тўхтатасиз, - деди у кулимсираб. - Шуни унутмангки, ўлгиси келган одамгина мени ўғирлашга бел боғлаши мумкин. Кечалари эса хотиржам ухланг. Ўн беш ёшимдан буён қуролсиз юрмайман, - деди у қатъий оҳангда, - оиламизнинг аччиқ қисмати мени шундай яшашга ўргатиб қўйган.\n- Бўлди, - деди у "қисмат" сўзини эшитгач, - энди гапирмайман.\nУ худди гуноҳкор боладек қошиқни олдида бир бўлак қирғовул гўштини Зебога узатди:\n- Емасанг, мен ҳам емайман.\n- Шоҳим, бу жуда кўп. Ярми сизга, - дедида гўштни иккига бўлиб, бир қисмини куёвига узатди.\nУлар жимгина ўтириб овқатни тановвул қилишмоқда, десак хато бўлади, негаки ғайрат ва шижоатга ҳам довюракликда ҳеч кимдан қолишмайдиган Зебонинг ҳибсхонадаги ҳаракатларини ўйлар экан, Қутбиддин Зебога тикилди ва:\n- Зебо, сўнгги саволни берсам майлими? - деди илтимос оҳангида, - хўп денг! Бошқа гапирмайман.\n- Айтинг-чи, - деди Зебо иссиққина чойдан ҳўплаётиб. - Биламан, саволларингиз жуда ҳам кўп ва кулгили бўлсада, менга ёқади. Чунки сиз мени, мен эса сизни ўрганишда давом этаяпмиз.\n- Ўрганиш эмас, баъзи бир нарсаларга ойдинлик киритамиз холос, - деди Қутбиддин ёғли бармоқларини артаётиб, - Зебо, айтинг-чи, нега ҳибсхонадаги соқчини ўлдириб қўяқолмадингиз?\nБунақа савол берилишини кутмаган Зебо бироз ўнғайсизланди ва деди:\n- Биринчидан, бизни шундай ҳолатга тушиб қолишимизда соқчининг айби йўқ эди. Иккинчидан, шов-шувсиз чиқиб кетишимиз учун ўлдириш шартмасди.\n- Қойил ва ақлингизга тасанно, жонгинам, - деди куёв завқланиб. - Мени борган сари ўзингизга маҳлиё этишда давом этаяпсиз. Раҳмат.\n- Балки менинг ҳам биргина саволимга жавоб берарсиз, - деди Зебо уялинқираб.\n- Айтинг, нима экан?!\n- Сизни, - деди Зебо чўғдек қизариб, - чексиз ҳурмат қиламан, яхши кўраман. Айтинг-чи, сиз нега мендек оддий қизни танладингиз? Сабаб бордир?\n- Айтишга ожизман. Тушунтиришга ҳам, - деди Қутбиддин каловланиб, - кўзингизга кўзим тушганини эслайман холос. Юрагим шунақанги жизиллаб кетди-ки, буни асло тасвирлаб бўлмайди, азизам. Ўша тобда кўзимнинг олди қоронғилашиб, овозимни танимай қолганман.\n- Бўлди, гапирманг, - деди Зебо илтижо билан, - шундай бўлади, деб сираям ўйламагандим.\nНонушта тугаб, шоҳ махсус извошда ва соқчилар қуршовида сарой томон йўл олди. Бироздан сўнг икки қатор соқчилар қуршовидан ўтиб сарой қабулхонасига кириб борди.\nҲамишагидек тартиби билан ҳар хил турдаги ахборотлар, янгиликлар, яқин кунлар оралиғида амалга оширилиши лозим бўлган юмушлар ҳақида фикрлашилди. Суҳбат давомида хуфия ишлар вазири Қаландар Искандар ўғли бир неча бор қўл кўтариб сўз сўради, бироқ Қутбиддин кўрсатгич бармоғини лабларига теккизиб уни тўхтатди.\nАҳоли ихтиёридаги ерлар ва чорвадорлик ҳақида сўз олган ҳосилот Шахриёр Искандар ўғли жумладан шундай деди:\n- Сув танқислиги сабаб, экинзорларни сув билан таъминлаш ва чорва учун озуқа етиштириш тобора жиддий муаммога айланиб бормоқда. Чунки аҳоли ихтиёридаги чорва моллари сезиларли даражада кўпаймоқда. Айтмоқчиманки, - деди у атрофдагиларга бир қараб олгач, - ўтган йили қурилган тўғонлар яроқсиз ҳолатга тушиб, сув ўзанлари ўз йўналишини ўзгартирмоқда. Ростини айтсам, - деди у томоғини қириб олгач, - биз қайта-қайта ўша тўғонларни таъмирлаш билан оворамиз. Бир томонини тикласак, иккинчи тарафи вайрон бўлмоқда. Намгарчиликка ўта бардошли бўлган сассиқ ҳидли қайинлардан ясалган сепоялар ўз-ўзидан йўқолмоқда.\nШу пайт сўзга қози (Маҳкам Ўктам ўғли) аралашди:\n- Сўзингизни бўлганим учун узр. Айтинг-чи, сиз айтаётган қимматбаҳо ёғочлар бошқа тарафга оқиб кетаётибдими ёки бошқа бир сабаб борми? Аниқлик киритинг. Ахир сиз айтган ёғочлар камида етти-саккиз йил хизмат қилиши керак-ку?!\n- Кечирасизғу, - деди қози бироз тўхталиб, - менда шубҳа бор, тақсир.\n- Гапингизда жон бор, - деди гапга аралашган бош вазир Оғамурод Абдираҳмон ўғли, - биринчидан бизда энг танқис нарса ёғоч, иккинчидан, айтиб бўлмайди, ахир дўст бор, душман бор.\nШу пайтгача индамай ўтирган хуфия ишлар вазири Қаландар Искандар ўғли ўрнидан туриб:\n- Бу масалага аниқлик киритамиз, - деди у қатъий, - ҳар иккала тақсирнинг гапида жон бор ва таҳликали. Агарда яна бироз кутсак, тўғондан бутунлай ажралиб қолишимиз мумкин.\nШундан сўнг жазо бўлинмасининг бошлиғи сўз сўраб ўрнидан турди. Бироқ Қутбиддиннинг имо-ишораси билан қайтиб жойига ўтирди.\nШундан сўнг мудофаа вазири Шарофиддин Тоғаймурод ўғли ва Қутбиддин ўртасида қисқача мулоқот бўлиб ўтди.\n- Асосий эътиборни шимолий сарҳадларимизга қаратганмиз ва у ердаги вазиятни жиддий ўрганаяпмиз, - деди мудофаа вазири босиқ ва жиддий оҳангда. - Тоғ тизмалари ва бизга қўшин бўлган ҳудудлардаги вазият жиддийлашмоқда. Кузатув жараёнида ўша ҳудудда негадир тунги ҳаракат ва қатнов авж олиши билан боғлиқ бўлган ҳолат ва қисқа тўқнашувлар ҳозиргача талофотсиз. Оғзаки айтишув ва бир-бирини менсимасликка бориб тақалмоқда. Қоронғуда, - деди Шарофиддин ота ташвишли оҳангда, - уларни шахсини ҳам, мақсадини ҳам пайқаб бўлмайди. Сўкиниб, зарда-зуқум қилиб ўтиб кетишади. Бундай ҳолатда уларни тўхтатиб ва тинтув ўтказиб бўлмайди. Чунки кучлар тенг келмай қолмоқда. "Тўхтанг, қани, биродар бир саломлашиб олайлик", десангиз тўнини тескари кияди ёки "Э... бор-э. Йўлингдан қолмасанг-чи", - дейди.\nШоҳ ўрнидан турди ва:\n- Вазиятни ўрганишда давом этинг ва жиддий қарорлар чиқариб қуролни ишга солманг, - деди вазир кўзларига тикилиб. Албатта бу масалани алоҳида муҳокама қиламиз. Ҳозирча, хуфия ва жазо бўлинмасининг бошлиқлари мен билан қолади, - деди у қўли билан эшикни кўрсатиб.\nШоҳ Қутбиддиннинг авзойи бузилганини сезган аъёнлар миқ этмасдан эшикдан чиқиб кетишди.


Ўзбекистонда онкологик дори воситалари ва гемодиализ учун буюмлар ишлаб чиқарилади\nЎзбекистонда онкологик дори воситалари ва гемодиализ учун буюмлар ишлаб чиқарилади Бош сахифа\nСоғлиқни сақлаш вазири Алишер Шадманов билан “Белфармпром” холдинг компанияси бош директори Валерий Шевчук ва Беларусь Республикасининг нуфузли фармацевт мутахассислари иштирокида бўлиб ўтган учрашувда шундай келишувга эришилди.\nМаълумки, онкологик касалликлар бугунги кунда бутун дунёда инсон саломатлигига жиддий таъсир этаётган долзарб тиббий-ижтимоий муаммолардан биридир. Жаҳон соғлиқни сақлаш ташкилотининг маълумотига кўра, бундай касалликларга чалиниш кўрсаткичи йилдан-йилга ўсиб бормоқда. Дунёда ҳар йили 16 миллионга яқин бирламчи саратон ҳолати аниқланади. Жумладан, Ўзбекистонда ҳам 100 мингдан ортиқ бемор онкологик касалликлар бўйича ҳисобда туради. Бундай беморларга самарали тиббий ёрдам кўрсатишда замонавий тиббий препаратларнинг ўрни беқиёс.\nСоғлиқни сақлаш вазирлигининг “Белфармпром” холдинг компанияси билан ҳамкорлиги ана шундай долзарб тиббий-ижтимоий масалаларни самарали ҳал этиш, инсон саломатлигини асраш ва тиббиёт ривожи йўлида муҳим қадам бўлди.\nАйтиш жоизки, “Белфармпром” жаҳон фармацевтика саноатида етакчи ишлаб чиқарувчилардан бири бўлиб, бугунги кунда мазкур холдинг компания таркибидаги корхоналар ўз маҳсулотини дунёнинг ўттиздан зиёд давлатига экспорт қилмоқда. Эндиликда мазкур компания билан ҳамкорликда юртимизда онкологияда қўлланиладиган замонавий тиббий препаратлар ишлаб чиқаришга ихтисослашган қўшма корхона ташкил этишга келишилди. Ўзаро мулоқотларда беларуслик мутахассислар мамлакатимиз қимматли табиий хомашё базасига бойлиги ҳамда тармоқлараро саноат кооперацияси яхши йўлга қўйилгани хорижий инвесторлар учун жуда катта қулайлик яратишини таъкидладилар.\nЯна бир муҳим лойиҳа – гемодиализ буюмлари ва сарфлаш материаллари ишлаб чиқариш борасидаги келишув бўлди. Гемодиализ – буйрак вазифасини бажарувчи даво муолажаси бўлиб, буйрак хасталигига чалинган беморлар ҳаётини асрашда бу усул муҳим рол ўйнайди. Бугунги кунда мамлакатимизда бу хизмат йўлга қўйилган ва замон талабидан келиб чиқиб такомиллаштириляпти.\nУчрашувда шунингдек, тиббиёт олий ўқув юртлари ва ихтисослаштирилган илмий-амалий тиббиёт марказлари ўртасидаги ҳамкорлик алоқаларини янги босқичга кўтаришга қаратилган икки томонлама шартномалар имзоланишига ҳам келишиб олинди.\nДелегация аъзолари “Азия Трейд” фармацевтика корхонаси ва “Зомин- фарм” эркин иқтисодий зоналарига ташриф буюриб, юртимизда фармацевтика саноатини ривожлантириш борасидаги амалий ишлар билан бевосита танишадилар.\nҲозирги вақтда сайтда: 214та фойдаланувчи


16-11-2015 | 22:45\nZAMIN.UZ / Авто / 16 Ноябр 2015 года4 277\nChevrolet компанияси бир неча ойлар муқаддам Россия бозоридан чиқиб кетган Opel брендининг Camaro, Corvette, Tahoe русумларинигина ушбу мамлакат бозорида қолдирган эди. Шу билан бирга, 2016 йилдан Россия бозорига рестайлингдан ўтказилган Cobalt қайтиши мумкинлиги айтилмоқда. Машинанинг илгариги модели бу бозорда етарлича машҳурликка эга бўла олмаган эди, деб хабар бермоқда Kun.uz нашри.Айтилишича, Cobalt Россияга Ravon R4 номи остида қайтади. Унинг Ўзбекистонда ишлаб чиқарилиши тахмин қилинмоқда.Бразилиянинг Autos Segredos нашри ёзишича, машина дизайни кескин ўзгаради. Радиатор панжараси, фронтал ва орқа оптика ҳамда бамперлар тамоман янгиланади. Ташқи зеб беришда хромдан кўпроқ фойдаланилади. Интерьерга эса тегилмайди, фақат салон қулайликларига сенсорли дисплей ҳамда орқа кўриниш камераларига эга MyLink II мультимедия тизими қўшилади.


«Бунёдкор» футбол клубига янги бош мураббий тайинланди - Darakchi\n«Бунёдкор» футбол клубига янги бош мураббий тайинланди\nСПОРТ 03.03.2021, 22:18\nМеҳриддин Абдуллаев «Бунёдкор» аъзолари билан учрашди. Шуҳрат Мақсудов «Бунёдкор» бош мураббийи сифатида иш бошлади. Бу ҳақда «Ўзбекнефтгаз» АЖ Матбуот хизмати маълум қилди.\nИбраҳимович дисквалификация қилинди. У «Женоа»га қарши ўйинни ўтказиб юборади\nЎзбекистон кикбоксинг терма жамоаси Туркияда саккизта медални қўлга киритди\nЖанжалли якунланган "Навбаҳор" - "Пахтакор" ўйини юзасидан УФА ҳал қилув қарорини эълон қилди


+ 30 ёш – бу чегара эмас: 30 ЁШДАН ОШГАН ФУТБОЛЧИЛАР РАМЗИЙ ТЕРМА ЖАМОАСИ\n"ИнтерФУТБОЛ" газетасининг аввалги сонида 18-23 ёш оралиғидаги футболчилардан тузилган рамзий жамоани эътиборингизга ҳавола қилгандик. Бугун навбат 30 ёшдан ошганларга келди. Биламизки, 30 ёшдан кейинги давр футболчи учун фаолиятининг якуний босқичи саналади. Тўғри, охирги йилларда футбол анча ўзгарди ва евроареналарни яшнатаётган фахрий ёшдаги ўйинчилар жуда кўп. Шунингдек, ўзимизда ҳам эътирофга муносиб фахрийлар етарли.\nДарвозабон: Игнатий Нестеров («Локомотив»). Ўзбекистон чемпионатидаги энг тажрибали ва фахрий футболчи. 37 ёшни қарши олиш арафасида турган Игнат узоқ йиллар давомида миллий жамоамизнинг биринчи рақамли кипери бўлиб келди, маълум вақт алмаштирилмас дарвозабон мақомида гавдаланди. Миллий жамоамизнинг охирги ўйинлари кўрсатдики, Нестеровга ҳамон эҳтиёж бор. Ҳар ҳолда, унинг катта ўйинларда тўплаган тажрибаси ЖЧ саралашининг ҳал қилувчи ўйинларида асқотиши мумкин.\nҲимоячи: Анвар Ғофуров («Бунёдкор»). Марказий ҳимоячи позициясига айни пайт Суперлиганинг энг ёши катта футболчиси Анвар Ғофуровни қўйдик. Жорий йил 39 ёшга тўладиган футболчи ҳамон яшил майдонда жавлон урмоқда. Шарқда Казуёши Миура ва Ли Дон Гук каби «қария»лар бемалол ўйнаётган паллада нега бизнинг фахрийлар ўйнай олмасликлари керак? Тўғри, эҳтимолки, жорий мавсум Анвар Ғофуров учун охиргиси бўлар... Муҳими, у катта футбол билан муносиб хайрлашишга ҳақли.\nҲимоячи: Анзур Исмоилов («Пахтакор»). Миллий жамоамиз учун ҳар қандай шароитда борини берган ҳимоячилардан бири. Ўйин услуби ва фидокорлиги билан Бахтиёр Ашурматов ёки Асрор Алиқуловни эслатиб юборадиган Анзур 36 ёшга қараб кетмоқда. ОЧЛда узоққа боришни кўзлаётган «Пахтакор» бош мураббийи Шота Арвеладзе бежиз Исмоиловни жамоа таркибида кўришни истамади. Фахрий ҳимоячи бу йил «шерлар»нинг орқа чизиғида етакчиликни қўлга олиб, жамоанинг ОЧЛда муносиб қатнашишига катта ҳисса қўшса, ажабмас.\nҲимоячи: Станислав Андреев («Металлург»). Юз тузилишидан ҳамон ёшдек кўринадиган Стас ўз позицияси бўйича чемпионатимиздаги етакчи ўйинчилардан биридир, шубҳасиз. 32 ёшли Андреев охирги мавсумларда «Металлург»да бинойидек тўп сурмоқда. Станислав фаолияти давомида кўп жамоа алмаштирмаган ва 1та клубда барқарор ўйнаган кам сонли футболчиларимиз сирасига киради. Унинг айниқса, 2009 йили Ўзбекистон кубоги финалида бразилияликлар билан тўлиб-тошган «Бунёдкор» дарвозасига ғалаба голини уриб, «Пахтакор»ни шоҳсупага олиб чиққани кўпчилик ёдида муҳрланган.\nҲимоячи: Акмал Шораҳмедов (АГМК). Қаранг, кечагина иқтидорли футболчи сифатида турли ёш тоифасидаги терма жамоаларимизда ўйнаб юрган Шораҳмедов бугун чемпионатимизнинг энг кучли чап қанот ҳимоячиларидан бири саналади. Тўғри, сўнгги йилларда унинг тезлиги пасайгандир, шунга қарамай, майдонда ёшларга ўрнак бўлмоқда. Хуллас, Миржалол Қосимов кашфиётларидан бири 34 ёшида ҳам АГМКни фаол олға бошламоқда.\nЯрим ҳимояси: Лутфулла Тўраев («Бунёдкор»). 32 ёшли Тўраев ўзини «қария»лар қаторига қўшмайди ва амалда ҳам зиммасидаги ишни аъло даражада бажармоқда. Вадим Абрамов аввалги мавсум бошида ёшлардан иборат янги «Бунёдкор»ни айнан Лутфулла Тўраев ва Анвар Ғофуров атрофида шакллантирди. «Қалдирғочлар» кўпчиликка ёқадиган футбол намойиш этишяптими, демак, фахрийлар ўз миссияларини талаб даражасида уддалашмоқда.\nЯрим ҳимоячи: Вадим Афонин («Локомотив»). Тўраев ёнига жорий мавсум 10 йиллик танаффусдан сўнг Ўзбекистон чемпионатига қайтган Вадим Афонинни қўйдик. 33 ёшли ярим ҳимоячи «Локомотив» билан шартнома тузишига қадар ўзимизда охирги марта 2012 йили «Шўртан»да ўйнаб, ОФК кубогида иштирок этганди. У шундан кейин Россияда «Рубин», «Салют», «Оренбург» ва «Анжи» клублари шарафини ҳимоя қилди. Самвел Бабаян даврида эса миллий жамоага ҳам жалб этилди.\nЯрим ҳимоячи: Шавкат Саломов («Сурхон»). Ушбу футболчида ўйинни нозик илғаш ва плеймейкерлик хусусиятлари кучли. Бундай ярим ҳимоячиларга талаб ҳамиша катта. Бухоро футболи тарбияланувчиси 35 ёшида ҳам майдонда тинмай ҳаракатланмоқда. Дейлик, ўтган йили нафақат «Сурхон», балки бутун чемпионатимизнинг энг яхши ассистентлари қаторидан жой олди.\nЯрим ҳимоячи: Санжар Турсунов (АГМК)....


Александр Лукашенко: "Ислом Каримов тирик бўлганида..."\nБеларусь президенти Александр Лукашенконинг Ўзбекистонга ташрифига 2 йил давомида тайёргарлик кўрилган. Бу ҳақда Беларусь президенти Ўзбекистон раҳбари Шавкат Мирзиёев билан музокаралар якунида журналистларга сўзлаб берди.\nМаълум бўлишича, Александр Лукашенконинг ташрифи бўйича у 2016 йил кузида Самарқандга, Ўзбекистоннинг биринчи президенти Ислом Каримовнинг дафн маросимида иштирок этиш учун келганида келишувга эришилган. Ўшанда Шавкат Мирзиёев Беларусь раҳбарини Ўзбекистонга таклиф этганди.\n«Биласизми, Ўзбекистоннинг собиқ президенти Ислом Каримов ҳам биз узоқлашиб кетганимизни ҳис қилганди. У ҳам икки давлат муносабатларда сукут пайдо бўлганини англаб етган эди. Ҳаётининг охирги йилларида биз у билан ўзаро алоқаларни жонлантириш учун ўзаро ташрифлар амалга ошириш бўйича келишиб олгандик.\nКейин у оламдан ўтди. Биз Шавкат (Шавкат Мирзиёев) билан Самарқандда учрашганимизда, мавжуд муаммолар ҳақида гаплашдик.\nИслом тирик бўлганида (Ислом Каримов), бу ташриф протокол ташриф бўларди. Шавкат Мирзиёевга эса шошилмасдан, катта ташриф ташкиллаштиришни таклиф қилдим. Биз ҳар томонлама пухта ҳозирлик кўрдик. Икки йилда ушбу ташриф амалга ошди, якуни эса сермаҳсул.\nБиз туристик ташриф билан келмадик. Мен буни ҳис қилмоқдаман. Биз бу ерга муайян таклифлар билан келдик», дея Беларусь раҳбарининг сўзларини келтирмоқда «Kun.uz» мухбири.\nКиритилди: 19:04 13.09.2018. Ўқилди: 1812 марта. Фикрлар сони: 0 та.


БААнинг барча етти амирлигидан 30та компания вакиллари Тошкент сайёҳлик соҳаси етакчилари билан учрашади\n00:54 / 22.08.2015\n#VisitUAE хештеги остида ва Бирлашган Араб амирликлари сайёҳлик департаменти, етакчи меҳмонхоналар тармоғи, қабул қилувчи туроператорлар ва амирликлар авиакомпаниялари қўллаб-қувватлаши остида БАА Сайёҳлик ва қадимийлик миллий қўмитаси ўзининг МДҲ бўйлаб биринчи роуд-шоулари доирасида Тошкентга ташриф буюради. Қўмита “Етти амирлик – бир йўналиш” номи остида янги сайёҳлик маҳсулотини намойиш қилади.\nТадбир 9 сентябрь куни Miran International Hotel меҳмонхонасида бўлиб ўтади. Бу тадбирга ҳамкорликка қизиқиш билдирган сайёҳлик соҳаси мутахассислари ва маҳаллий бизнес вакиллари таклиф этилган. Тадбир меҳмонлари ишчи учрашувларда иштирок этишлари ва ҳар бир амирликнинг алоҳида сайёҳлик маҳсулотлари тақдимотини кўришлари мумкин бўлади.\nСўзга чиқадиганлар БААнинг пляж ҳордиғи, сафари-турлар, шопинг имкониятлари ва спорт-кўнгилочар соҳаси ҳақида маълумот беришади. Бундан ташқари, тадбирга ташриф буюрганлар иштирокчилар томонидан қўйилган мукофотлар – БААда бепул яшаш ва парвоз қилиш учун ваучерлар тақдим қилинадиган антиқа лотереяда иштирок этишлари мумкин бўлади.


Kutubxona - Andre Morua. Oltin yombining qargʻishi (hikoya) / Kiril\nSiz shu sahifadasiz: Andre Morua. Oltin yombining qargʻishi (hikoya) / Kiril\nМуаллиф Андре Моруа\nАсар номи Олтин ёмбининг қарғиши (ҳикоя)\nОлтин ёмбининг қарғиши (ҳикоя)\nМен Ню-Ёркдаги "Олтин илон" ресторанининг доимий мижозларидан эдим. Бу гал ресторанга киришим билан биринчи столда ўтирган кичик жуссали чолга кўзим тушди. Унинг олдида тақсимчада қонлари силқиб турган бифштекс бор эди. Ростини айтганда, аввал диққатимни гўшт ўзига жалб қилди, чунки йилнинг бу фаслида гўшт камчилроқ бўларди. Кейин эса мен чолнинг ўзига, унинг маъюс юзига қизиқиб қолдим. Мен бир лаҳзада уни аввал ҳам учратганимни ҳис қилдим. Билмадим, Париждами ё бошқа бирор жойдами? Стол ёнига ўрнашиб ўтириб олгач, хўжайинни чақирдим. Асли Перигордан келиб қолган бу абжир ва чаққон одам кичкинагина, торгина ертўлани шинавандаларнинг севимли масканига айлантирган эди.\n— Айтинг-чи, жаноб Робер, эшикнинг ўнг томонида ўтирган анави қария ким бўлди? Адашмасам, франсуз бўлса керак-а?\n— У одатда ҳаммадан аввал келади. Ёлғизликни яхши кўради. Xўжайин столим устига эгилди-да, овозини пасайтириб қўшиб қўйди:\n— Унинг ўзи ҳам, хотини ҳам алланечук ғалати одамлар... Рост айтаман, жиндай довдирроқми-ей. Кўриб турибсиз, ҳозир бир ўзи нонушта қиляпти. Бугун кечқурун соат стгида келинг — унинг хотинини кўрасиз. У ҳам бир ўзи ўтириб овқатланади. Бир-бирларини кўргани кўзлари йўқ бўлса керак деб ўйлаш мумкин. Ҳақиқатда эса жуда иноқ яшашади. Улар "Делтонико" меҳмонхонасида истиқомат қилишади. Мен уларни тушуна олмайман. Турган-битганлари жумбоқ!..\n— Xўжайин! — деб чақирди югурдак бола. — Ўн бешинчи стол билан ҳисоб-китоб қилар экансиз.\nЖаноб Робер кетди. Мен эса бу ғаройиб эр-хотин ҳақида ўйлай бошладим... Ҳа, албатта, мен у билан Парижда танишган эдим. У йилларда, яъни иккита жаҳон уруши оралиғида у тез-тез драматург Фаберникига келиб турарди. Фабернинг унга алланечук тушуниб бўлмайдиган мойиллиги бор эди; афтидан, уларни қандайдир муштарак ташвиши бирлаштириб турарди — уларнинг иккови ҳам сармояларини энг ишончли жойга қўйишни ўйлар ва тўплаган пулларидан ажраб қолишдан қўрқишарди. Борак... Ҳозир у саксонларга бориб қолган бўлса керак. 1923 йиллар теварагида сармояси бир неча миллионга етганини эсладим. Ўша пайтда франкнинг қадрсизланишидан бечора анча куйган эди.\n— Бемаънилик! — дея хуноби чпқарди унинг. — Қирқ йил тер тўкиб меҳнат қилай-да, охирида кунларим қашшоқлиқда ўцинми? Рентам билан облигацияларимнинг икки пуллик қадри қолмади. Бу ҳам етмагандек, саноат корхоналарининг акциялари ҳам кўтарилмай қолди. Пуллар кўз ўнгимизда кулга айланяпти. Қариганда кунимиз нима кечар экан?\n— Мендан ўрнак олинг, — деб маслаҳат берди унга Фабер. — Мен жамики пулимни фунтга айлантириб қўйдим... Фунт ишонса бўладиган валюта...\n— Кип-қизил боласиз-а, — деб койиди уни Фабер. — Менинг гапимга киринг... Дунёда ҳеч нарса кор қилмайдиган битта-ю битта нарса бор — олтин... 1918 йилда олтин ёмбиларини олиб қўйганингизда даромадингиз унча кўп бўлмас эди, лекин ҳеч ким сизга солиқ ҳам солмас эди. Қарабсизки, бугун бою-бадавлат бўлиб тураверар эдингиз... Бор-йўғингизнинг ҳаммасинп олтинга айлантиринг-да, бемалол уйқуни ураверинг.\n— Сиз, дўстим, ўзингиз санъат одамисиз. Нима деб ўйлайсиз, сизнингча, импрессионистларнинг нархи яна кўтарилишига умид қилса бўлармикин? Билмайман дейсизми? Анча-мунча одам шундай бўлиши мумкин деб ҳисоблаяпти. Лекин импрессионистларнинг расмлари шундоқ ҳам жуда қимматлашиб кетган-ку! Эҳ, уларнинг расмларини аср бошида олиб қўймайманми!.. Ундан ҳам кўра, қайси оқим модага киришини олдиндан билиб, уларнинг расмларини ҳозир арзон-гаров сотиб олиб қўйса хўп зўр иш бўларди-да! Бироқ чатоқ жойи шундаки, бу ишда олдиндан ҳеч ким кафолот беролмайди. Xўб замонларга қолдик-да! Ҳатто экспертлар ҳам ожиз. Ишонасизми, азизим, мен улардан сўрадим: "Яқин ўртада қандай расмларнинг баҳоси кўтарилади?" Улар бўлса дудмалланади, дами ичига тушиб кетади. Биттаси Утриллонинг баҳоси ошади дейди. Иккинчиси Пикассони айтади... Аммо булар кўпдан бери яхши танилиб қолган номлар-да...\n— Xўш, тиллаларингиз нима бўлди? — деб сўрадим ундан.\n— Тиллаларим ўзимда, ўзимда... Мен яна анча-мунча ёмби сотиб одцим... Аммо ҳукумат тиллани мусодара қилишни ўйлаяпти. Пўлат сандиқларни очиш пайидан бўлаяпти... Ўйлашга қўрқасан, киши... Биламан, сиз айтмоқчисизки, энг маъқули ҳаммасини хорижга ўтқазиб қўйиш... Бу гап-ку тўғри-я!... Лекин қаёққа? Британия ҳукумати ҳам худди бизникидек иддизга болта урадиган хилидан... Голландия билан Швейцария уруш бўлиб қолган тақдирда жуда катта хавф остида қолишади. Фақат Қўшма Штатлар қоляпти. Бироқ Рузвелт президент бўлгандан бери доллар ҳам... Бундан ташқари кўчиб бориб ўша ерда истиқомат қилиш керак бўлади. Акс ҳодда, бир эмас, бир куни сармояларимиздан узилиб қолишимиз ҳеч гап эмас...\nЎшанда унга нима деб жавоб берганим эсимда йўқ. Бу эру хотинлар ғашимга тега бошлади — бутун оламга ўт кетяпти-ю, улар ўзларининг хумчаларидан бошқа ҳеч нарсани ўйламайдилар. Музейдан чиқиб улар билан хайрлашдим-да, хуш ахлоқли, лекин қора либосга ўралиб олган бу икки мудҳиш сиймо майда-майда эҳтиёткор қадамлар билан кетиб бораётганига анча вақт қараб қолдим. Мана, энди мен Лексингтон-авенюдаги "Олтин илон"да Боракка рўпара келиб ўтирибман. Уруш бошланганда улар қаерларда юришди экан? Қайси шамол учириб олиб келди уларни Ню-Ёркка? Қизиқиш тобора ортиб борарди. Борак ўрнидан қўзғолганда, мен унинг олдига бордим-да, ўзимни танитдим.\n— О, бўлмаса-чи! Албатта, эсимда, — деди у. — Сизни кўрганимдан жуда хурсандман, азизим. Бизникига бир пиёла чойга кириб чиқарсиз? Йўқ демассиз? Биз "Делмонико" меҳмонхонасида турамиз. Xотинимнинг боши осмонга етади... Биз бу ерда жуда сиқгошб кетганмиз. На у, на мен инглизча биламиз.\n— Шундай сиқилганманки, қўяверасиз, — деб шикоят қилди у. — Биз шу икки хонага қамалиб олганмиз. Яқин-атрофда биронта таниш зот йўқ... Умримнинг охири шунақа бадарғада ўтади деб сира ўйламаган эдим.\n— Ким сизни бунга мажбур қиляпти, хоним? — деб сўрадим мен. — Менга маълум бўлишича, шахсан сизнинг иемислардан қўрқишингиз учун ҳеч қандай сабаб йўқ. Яъни айтмоқчимаики, сиз уларнинг хуми остида яшашни хоҳламагансиз, буни биламан, албатта. Лскин ўз ихтиёрингиз билан бадарға бўлиш, тилини билмайдиган бегона юртларга келиш...\n— Мен сизга ҳаммасини гапириб бераман. Цҳшнгиз мустаҳкам эканига ишончим комил, дўстона маслаҳат эса ҳозирги аҳволимизда бизга жуда қўл келарди. Рост, бу ерда менинг ўз адвокатим бор, лскин сиз мени яхшироқ тушунасиз... Биласизми... Эсингиздами-йўқми, билмадим — Ҳокимият тепасига халқ фронти келгандан кейин биз олтинимизни франсуз банкида сақлашни хатарли деб ҳисобладик ва уни Қўшма Штатларга ўгказиб юборишнинг ишончли яширин йўлини топдик. Табиийки, ўзимиз ҳам бу ерга кўчиб ўтишга қарор қилдик. Ахир, олтинимизни такдир қўлига бериб, индамай қараб туролмас эдик-да... Xуллас, бу ўринда тушунтириб ўтиришнинг ҳожати ҳам йўқ. 1938 йилга келиб, олтинларимизни қоғоз пулга — долларга айлантирдик. Америкада пул бошқа қадрсизланмайди деб ҳисобладик-да (бу ҳисобимиз тўғри чиқди ҳам). Бундан ташқари баъзи бир бохабар одамлар бизга маълум қилишдики, русларнинг геология соҳасидаги янги изланишлари натижасида олтиннинг баҳоси тушиб кетади... Буни эшитгандан кейин "пулимизни қандай асрамоқ керак?" деган масала кўндаланг бўлди. Банкда ҳисоб очмоқ керакми? Пулларни қимматли қоғозларга айлантирган маъқулми? Ё акциялар сотиб олмоқ зарурми? Агар биз Американинг қимматли қоғозларини харид қилсак, даромад солиғи тўлаш керак эди. Америкада эса бу солиқ жуда баланд... Шунинг учун ҳаммасини қоғоз долларларда қолдира қолдик.\n— Бу ерда бошқа сабаблар ҳам бор эди, — деб давом этди у янада сирлироқ оҳангда. — Биз уруш яқинлашиб келаётганини ҳис қилдик. Ҳукумат банкдаги ҳисобларни ҳаракатдан тўхтатиб, пўлат сандиқларни очадими деб қўрқдик. Бунинг устига биз Америка гражданлигига эга эмасмиз... Шунинг учун ҳам пулимизни ҳамиша ёнимизда сақлашга аҳд қилдик.\n— "Ёнимиз"да деганингиз нимаси? — деб хитоб қилдим мен. — Шу ерда, меҳмонхонадами?\n— Ҳа, — деб давом этди у эшитилар-ешитилмас овозда. — Шу ерда, меҳмонхонада. Биз долларларимизни ҳам, жиндай тилламиз бор эди, уни ҳам қўшиб, катта чемоданга жойлаб қўйдик. Чемодан шу ерда, хобхонамизда...\n— Йўқ, — деди у. — Биринчидан, чемоданни адвокатимиздан бошқа ҳеч ким билмайди. Мана энди, сиз биддингиз. Сизга тўла ишонаман... Йўқ, гапимга ишонаверинг, ҳаммасини обдон ўйлаб кўрганмиз. Оддий чемодан ҳеч қачон диққатни жалб қилмайди. Унда бутун бошли хазина ётгани ҳеч кимнинг калласига келмайди. Бунинг устига биз икковимиз бу хонани кечаси-ю кундузи қўриқлаб чиқамиз.\n— Xонада биримиз бўлмасак, биримиз, албатта, бўламиз. Бизнинг тўппончамиз бор, уни чемоданнинг ёнида ғаладонда сақлаймиз. Ҳеч қачон хонани икковимиз баравар тарк этмаймиз. Мен сиз билан учрашган франсуз ресторанида нонушта қиламан. Xотиним у ерда тушлик қилади. Чемодан ҳеч қачон қаровсиз қолмайди. Тушундингизми?\nЎшандан бери мен роппа-роса соат еттида "Олтин илон"да бўлмоқ учун ишдан вақтлироқ чиқиб кетадиган бўлдим. Ресторанга бориб, Борак хонимнинг столига ўтирар эдим. У эридан кўра сўзамолроқ эди ва юрагидаги дардларини ҳамда режаларини бамайлихотирроқ гапириб берарди.\n— Бўлганда ҳам, жуда катта ташвиши бор-да, — деб жавоб берди Борак хоним. 1943 йидда Америка ғазнаси муҳожирларнинг молу мулкини рўйхатдан ўтқазишни эълон қилганида, биз ҳеч нарсамизни кўрсатганимиз йўқ... Энди бўлса анча жиддий кўнгилсизликларга дуч келмоғимиз турган гап... Эжен шунга қарши янги режа ўйлаб қўйипти. Жанубий Американинг баъзи бир республикаларида умуман даромад солиғи Йўқ эмиш. Қанийди энди пулларимизни ўша ёққа ўтқазишга муваффақ бўлсак...\n— Марҳамат, хуш келибсиз, — деб мен билан саломлашди у. — Айни вақтида келдингиз-да. Мен сиздан баъзи нарсаларни сўраб олмоқчи эдим. Венесуеланинг фуқаролигига ўтмоқ учун қанақа ҳужжатлар зарур бўларкин, билмайсизми?\n— Xудо ҳаққи, билмайман-а, — дедим мен.\n— Қанақа замонларга қолдик-а? Ўзингиз ўйланг — агар биз 1830 йилда туғилган бўлганимизда тинчгина, хотиржам ҳаёт кечирган бўлардик — солиқчиларнинг зулмидан ҳам холи бўлардик, бизни тунаб кетишади деган хавотир ҳам бўлмас эди. Ҳозир бўлса, қайси бир мамлакатни олма, ҳаммаси йўлтўсар, қароқчи бўлиб кетган... Ҳатто Англия ҳам... Мен у ерга беш-олтита расм билан гобелен-гиламларни яшириб қўйгандим. Кейин уларни бу ерга олиб келмоқчи бўлдим. Биласизми, улар мендан нима талаб қилишди? Ўша буюмларни мамлакатдан олиб чиқиб кетиш учун юз фоиз микдорда бож тўлаш керак эмиш. Ахир, бундан кўра ўша буюмларни мусодара қилиб қўя қолса бўлмайдими? Куппа-кундуз куни одамни талашдан ўзга нарса эмас-ку! Ҳақиқий талончилик...\nШундан кейин орадан кўп ўтмай ишларим юзасидан Калифорнияга кетишимга тўғри келди. Бораклар охир-пировардида қайси мамлакатнинг — Уругвайми, Венесуелами ёхуд Колумбиянингми — фуқаролигини қабул қилишганидан бехабар қолдим. Бир йилдан кейин Ню-Ёркка қайтганимда, "Олтин аждарҳо"нинг хўжайини жаноб Робердан уларни суриштирдим.\n— Нималар деяпсиз? — деб жавоб берди у. — Наҳотки, хабарингиз бўлмаса? Xотини ўтган ойда вафот қилди. Юраги ёрилди, шекилли. Ўшандан бери эрини ҳам кўрганим йўқ. Бетоб бўлиб қолдими ғамдан дейман-да...\n— Йўқ, йўқ, унақа бўлмади, — деб жавоб берди у. —Мен уйдан чиқмасликка аҳд қилдим... Бошқа чорам йўқ. Чемоданни қолдиришга қўрқаман, ишонадиган бирор кимса йўқ... Шунинг учун овқатни шу ерга олиб келиб беришларини буюрдим.\n— Йўқ, йўқ, сира малол келмайди... Ҳамма нарсага кўникиб қолар экансан... Деразадан ўтган-кетганларга, машиналарга қараб ўтираман... Кейин биласизми, бунақа тарзда турмуш кечира бошлаганимдан кейин бошимдаги хавф-хатарлардан буткул халос бўлгандай ҳис қиляпман... Авваллари нонушта қилганимда, бутун бир соат мобайнида хотиржамлик нималигини билмай қолардим: мен йўғимда бирон корҳол бўлмадимикин деб ўйлардим... Албатта, уйда шўрлик хотиним қолган бўларди, лекин мен унинг тўппончани эплашини сира тасаввур қилолмасдим. Бунинг устига юраги хаста бўлса... Энди бўлса, эшикни қия очиб қўйганман. Чемодан ҳамишакўз ўнгимда... Бинобарин, мен учун энг қадрли нарса ҳамиша ўзим билан. Бу эса тортаётган азобларим эвазига менга берилган мукофотдир. Фақат Фердинандга жабр бўлгани қолди, холос.\n— Ана кўрдингазми, эндиликда уни ўзим айлантириб келолмайман, лекин бир югурдак болани ёллаганман. Бу ерда уларни "ве-воу" деб аташади. Ҳайронман, нега ҳамма жойдаги каби жўнгина қилиб "дастёр" деб қўя қолишса бўлмасмикин? Xудо ҳақки, бу америкаликларнинг инглизча талаффузлари мени ақддан оздиради, шекилли. Xуллас, мен дастёр ёллаганман. У жиндай ҳақ эвазига Фердинандни олиб чиқиб, айлантириб келади. Шундай килиб десангиз, бу муаммо ҳал бўлди... Менга ёрдам беришга тайёр эканингиз учун сиздан бағоят миннатдорман, азиз дўстим, раҳмат, лекин мен ҳеч нарсага муҳтож эмасман.\n— Албатта, дўстим, албатта... Энди у ерга бориб нима қиламан? Вашингтон пул алмаштириш тўғрисида гапирмай қўйди, менинг ёшим эса...\n"Уни, умуман тириклар қаторига қўшиб бўлармикин?" деган хаёл ўтди кўнглимдан. Унга ҳеч нарсада ёрдам беролмаслигимга ишонч ҳосил қилгач, мен хайр-маъзур қилдим. Мен гоҳи-гоҳида унинг олдига келиб туришга қарор қилдим, аммо бир неча кундан кейин "Ню-Ёрк таймс" газетасини очиб, "Франсуз муҳожирининг ўлими. Чемодан тўла доллар!" деган сарлавҳага эътибор бердим. Мен хабарга кўз югуртириб чиқдим. Ҳақиқатан ҳам, гап менинг Бораким ҳақида борарди. Эрталаб унинг жасадини топишибди. У устига одеял ёпинган ҳолда қора чемодан узра чўзилиб ётган экан. У ўз ажали билан ўлипти, унинг хазинаси бус-бутун ва дахлсиз турган экан. Мен дафн кунини билмоқ учун "Делтонико" меҳмонхонасига кирдим. Меҳмонхона ходимидан Фердинандни нима қилишганини сўрадим.\n— Ҳеч ким уни "мен оламан" дегани йўқ, — деб жавоб берди у. — Шунинг учун уни итхонага бериб юбордик.\n"http://www.kutubxona.com/wiki/index.php?title=Andre_Morua._Oltin_yombining_qargʻishi_(hikoya)_/_Kiril&oldid=10821" dan olindi


БИР ЙИЛ ВАҚТ БЕРИЛДИ, АММО...|Оҳангарон ҳаёти - Жизнь Ахангарана\nБИР ЙИЛ ВАҚТ БЕРИЛДИ, АММО…\nЖорий йилнинг 23 февраль куни Олмалиқ кончилик касб-ҳунар коллежида ўқийдиган икки нафар ёш йигит кутилмаганда жиноятчиликка қўл уради. Улар тун яримдан оққанда Оҳангаронда жойлашган ташкилотларнинг бирига ўғирликка тушиб, компьютер жамланмасини ўмариб кетади. Гўёки, ишлар силлиқ битди, қорлар ёғди, излар кўмилди…\nБироқ, аслида ундай эмас. Ички ишлар органларининг тезкор қидирув амалиёти давомида, воқеанинг барча тафсилотлари синчковлик билан ўрганилди. Ниҳоят айбдорлар топилди ҳамда дастлабки тергов ҳаракатлари давомида улар ўз қилмишларини тан олдилар.\n31-сонли мусиқа ва санъат мактабида Жиноят ишлари бўйича Оҳангарон туман суди томонидан Улуғбек ОЧИЛОВ раислигида ўтказилган сайёр судда ана шу ишнинг тафсилотлари жамоатчилик, ёшлар иштирокида кенг муҳокама қилинди ва айбдорларга тегишли жазо тайинланди.\nАлбатта, 18-19 яшар йигитларнинг улоқиб, бундай жирканч кўчаларга кириб қолиши ҳеч бир сабаб билан оқлаб бўлмайдиган воқеа. Тадбир қатнашчилари масаланинг ана шу томонларига эътибор қаратиб, оила, таълим муассасаси, маҳалла ҳамкорлиги йўлидаги ишларни янада мустаҳкамлаш ҳақида сўзладилар. Айниқса, халқдан, одил суддан, Президентимиздан кечирим сўраб турган ёш йигитлар, уларнинг ота-оналарига боқиб, ҳар қандай кишининг қалбида аламли ўйлар туғилади. Ҳолбуки, бу йигитлар бугун мутлақо бошқа сафларда бўлиши мумкин эди…\nТуман прокурорининг ўринбосари Аброр МАМАТОВ айблов хулосасини ўқиб эшиттирганда, залга жам бўлган ота-оналарнинг юраги бир қалқиб олган, жиноятнинг оқибатлари ҳақида ўйлантирган бўлса, ажаб эмас. Зеро, ўғирлик, ўзганинг мулкига кўз олайтириш бу – ўйинқароқлик, шунчаки шўхлик эмас, жиноятдир! Суд тегишли маслаҳатдан кейин, мазкур жиноят иши бўйича ҳукм чиқарди. Унга кўра, судланувчиларга маҳалла ва Ёшлар иттифоқининг тегишли тавсия ва кафолат хатини инобатга олиб, ахлоқ тузатиш ишлари ҳамда моддий жарима қўллади. Шунингдек, судланувчиларга бир йил синов муддати белгиланди. Бошқача айтганда, бу йигитлар бир йил давомида намунали хулқ-атворини намоён қилиб борса, судланганлик ҳисобга олинмайди.\nТадбир давомида Жиноят ишлари бўйича Тошкент вилояти судининг раиси Дилшод ТОЖИБОЕВ йиғилганларга мамлакатимизда суд-ҳуқуқ тизимида амалга оширилаётган ислоҳотларнинг мазмун-моҳияти ҳақида атрофлича сўзлаб берди. Шунингдек, айни вақтнинг ўзида сайёр қабул ҳам ўтказилиб, жиноят ишлари бўйича туман ва вилоят суди раислари халқ билан мулоқот қилди.\nИштирокчиларни қизиқ-тирган савол ва мурожаатлари юзасидан тегишли тартибда йўлланма, кўрсатмалар берилди.\nНозим ИСМОИЛОВ (суратлар),


Россия ва АҚШ НАТОни шарққа кенгайтирмаслик масаласида келиша олмади | Qalampir.uz\nРоссия ва АҚШ НАТОни шарққа кенгайтирмаслик масаласида келиша олмади\nОлам\t11 Январь 13:09 5516\nЖеневада бўлиб ўтган Россия ва Америка Қўшма Штатлари учун хавфсизлик кафолатлари бўйича маслаҳатлашувларда НАТОни шарққа кенгайтирмаслик бўйича келишиб бўлмади. Бу ҳақда музокаралардан сўнг Россия Ташқи ишлар вазири ўринбосари Сергей Рябков маълум қилди.\nВазир ўринбосарининг сўзларига кўра, бу борада ҳеч қандай муваффақиятга эришилмаган. НАТОни кенгайтирмаслик ва бу борада қонуний кафолатлар олиш мавзуси АҚШнинг жиддий эътирозларига сабаб бўлган.\nРябков бу мавзуни Россия миллий хавфсизлиги, шунингдек, НАТО зарбалари кучларининг мамлакат чегаралари яқинида жойлаштирилмаслиги учун муҳим деб атаган. Дипломатга кўра, бу Россия томони орқага чекиниши мумкин бўлмаган талаблардир.\nТашқи ишлар вазири ўринбосари Россия музокараларда қаттиқ позицияни эгаллаганини тан олган.\n“Аммо Россия қандайдир ультиматумлар қўйиш йўлидан борди, деганлар мутлақо адашади”, дея қўшимча қилган у.\nУнинг сўзларига кўра, Москва ўз талаблари бажарилмаса, унинг оқибатлари билан таҳдид қилмайди (ваҳоланки Президент Владимир Путин талаблар рад этилган тақдирда Россия томонидан “жуда бошқача” жавоблар бўлиши мумкинлигини тан олган).\nРябков Россия ва альянс ўртасида манфаатлар мувозанати топилиши мумкинлигини инкор этмаган.\nНАТОни шарқда кенгайтирмаслик, собиқ СССР давлатларининг иттифоққа қўшилмаслик ва Украина ҳудудида ҳарбий фаолиятни тақиқлаш тўғрисидаги бандлар Россия томонидан иттифоқ ва иттифоққа юборилган хавфсизлик кафолати тўғрисидаги шартнома лойиҳасида келтирилган.\nМаълумот ўрнида, жорий йилнинг 12 январь куни Россия НАТО вакиллари билан Брюсселдаги учрашувда, эртаси куни эса ЕХҲТ йиғилишида бу масалани муҳокама қилишни давом эттиради.\nАҚШ НАТО Россия\n16 Январь 18:38 63260\n18 Январь 15:46 39899\n17 Январь 20:39 29381\n17 Январь 11:07 26540\n16 Январь 11:39 26418


"Тажовузкорлик улар учун ёзилмаган ваколатми?" "Адолат" партияси судьяни калтаклаган ИИБ мансабдорига чора кўрилишини сўрамоқда - Darakchi\n"Тажовузкорлик улар учун ёзилмаган ваколатми?" "Адолат" партияси судьяни калтаклаган ИИБ мансабдорига чора кўрилишини сўрамоқда\nЖАМИЯТ 13.07.2020, 09:08\nСал аввал Сурхондарёда суд раиси а суд ходимларига нисбатан ИИБ ходимлари томонидан қилинган таҳқирлаш ва уларни обрўсизлантириб дўппослангани ҳақида хабар қилинган эди. Куни кеча ушбу ҳолат ижтимоий тармоқ фойдаланувчилари ва қатор фаолларни ғазаблантирди, кўплаб муҳокамалар ҳамон давом этмоқда.\nХусусан, воқеага Адолат” СДП ўз позициясини билдирди:\n"Қонун барча учун баробар. Айниқса, хозирги жиддий вазиятда карантин қоидаларига қатъий амал қилиш биринчи галдаги заруратлар қаторига тиркалди. Зеро, пандемик карантин тақозосидан ўрнатилган тартибга риоя этиш бебаҳо саломатлигимизни сақлашга катта ҳиссадир.\nАммо фаол ҳаракатланишга чеклов ўрнатилган айни паллада суд идораларига тегишли автомашиналарга юриш учун рухсат берилган. Таассуфки, бундан айрим ҳокимлар, ИИБ ходимлари, бехабар кўринади. Сурхондарё вилоятининг Жарқўрғон туманида содир бўлган воқеа шундай хулоса чиқаришга мажбур этди. Яна буларнинг бошида туман ҳокими раҳбарлигидаги ишчи гуруҳ турганига нима дейсиз?\nНега мансабдор шахслар томонидан сайр қилиб юрган автоуловга нисбатан эмас, адолат ўрнатишдек муҳим вазифа томон ошиқаётган судьяга қарата асоссиз қоидалар пеш қилинди? Устига устак, бу оддий эслатма ёки огоҳлантириш эмас, бир йўла куч ишлатиш ва таҳдидга айланмоқда. Ёки тажовузкорлик улар учун ёзилмаган ваколатми?\nНаҳот, туман ҳокими ва ИИБ мутасаддилари судялар мустақиллиги ва даҳлсизлигига оид конституциявий нормадан бехабар бўлса? Ахир бу Бош қомусимизга ҳурматсизлик, қонунларга беписандликдан бошқа нарса эмас. Кўп ваколатлар берилгани хоҳлаган ишини бажариш ёки истаган қонунни оёқ ости қилиш мумкин дегани эмас. Афсуски, жойларда ўз мустақил фикрига эга бўлмаган, энг асосий фаолияти кимларнингдир буйруғини бажаришдангина иборат бўлган мутасаддиларнинг бу каби қонунсиз ҳаракатлари мамлакатимизда қилинаётган ислоҳотларга соя солмоқда.\nЭътибор беринг халқ фаровонлигини, тинчлигини таъминлашга хизмат қилувчилар томонидан унинг акси бажарилмоқда. Яъни карвонни белгиланган манзилга етакловчиларнинг ўзи, унинг ортга қадам ташлашига ташаббускор бўлмоқда. Табиийки, бу каби раҳбарлар билан биз белгиланган мақсадларга ета олмаймиз.\n“Адолат” СДП суд тизимини комплекс ривожлантириш, судларнинг мавқеини ошириш, судьяларнинг дахлсизлигини таъминлаш адолатли жамият қуришнинг муҳим шарти, деб ҳисоблайди. Мазкур мақсадимиз сайловолди дастуримизда устувор вазифа сифатида мустаҳкамлаб қўйилган.\nШундай экан, Жарқўрғондаги ушбу воқеани қоралаймиз ва ноқонуний ҳаракатлар содир этганларга нисбатан белгиланган тартибда чора кўрилиши тарафдоримиз".\n"Жарқўрғон тумани ҳокими ё ИИБ бошлиғи ҳеч бўлмаса, қўлларидаги блокнотни очиб, Президентнинг чақириқларини ўқиб кўрмабдиларда!?" Депутат суд ходимларининг таҳқирланганига муносабат билдирди


08:36 / 03.07.2019 | Shaxzoda | 1107\nАссалому алайкум! Мен бир неча йиллар аввал маркетда ғазначи бўлиб ишлар эдим. Бизда фоиз карталар тарқатилар эди ва ўзимизда хам бор эди. Баъзилар нақд пулда харид қилгач чекни кутмай кетишарди, кетганларидан кейин биз каттароқ сумма бўлса ўша картани уриб, ошиқча пулга ўзимиз учун нарса олиб ер эдик. Бу ишимдан кейин гуноҳлигини билиб ўша пайтдаёқ бу ишни тўхтатганман. Ҳозир афсусдаман бунинг учун манга ҳукм қандай бўлади?\n– Ва алайкум ассалом! Еганларингизни адо қилиш зиммангизга қарз. Ўшаларни топиб ҳақини адо қилиб розилигини оласиз. Ҳақ эгасини қидириб топишингиз керак. Ҳозир бир одамни топиш қийин бўлмай қолган. Эълон қиласизми ёки бошқа йўлини қиласизми топишингиз керак. Агар ҳамма чораларини қилгандан кейин ҳам топилмаса савоб умид қилмасдан ўшалар номидан фақир-мискинларга садақа қиласиз. Қачон ҳақ эгалари топилганида ўша ҳақни адо қилиб розилигини оласиз.\nҚарзини бермаса чора кўриш\nҚарз муддати келса ҳам бермайдиганлар\nСавдода бошлиққа билдирмасдан устига фойда қўйиш\nПул ечишнинг тури\nБанкка фоизсиз пул қўйиб сақлаш


Тошкентда 3 ёшли бола ярим литр керосиндан заҳарланди\nТошкентда 3 ёшли бола ярим литр...\n31.05.2018 14:47 0 1511\nКеча, 30 май куни соат 14:00 да Чилонзор туманида яшовчи, 1981 йилда туғилган И.М. меҳмонга боради. Ўзи билан 3 ёшли ўғли Р.М.ни ҳам олади.\nСуҳбат қизигандан-қизийди. Болакай эса қаровсиз қолгани сабабли эшик олдида турган баклашкадаги 0,5 литр керосинни ичиб, 1-ШКШнинг Хирургия бўлимига «кимёвий суюқликдан заҳарланиш» ташхиси билан ётқизилган ва ўз вақтида тиббий муолажалар кўрсатилиб, боланинг ҳаёти сақлаб қолинган.\nЖамият 25/03, 12:17\nЯлтада 10 нафар ўзбекистонлик заҳарланиш сабаб касалхонага ётқизилди\nЖамият 04/03, 10:23\nБош прокуратура ҳам кимёвий модда ичиб вафот этган фарғоналик ўқувчи ҳақида ахборот берди\nҲодиса 25/02, 15:56\nСамарқандда бир киши қўлбола тузламадан заҳарланиб вафот этди


БУЙРАК ТОШЛАРИ: ТУРЛАРИ, ҚАЙДАН ПАЙДО БЎЛАДИ.\nОксалат тузлари гўшт махсулотларини севувчи, фосфатлар эса ёрма истеъмол қилувчиларда кўп бўлади.\nТошларни пайдо бўлиши схемасини билиш учун қуйидагиларни билиш керак: буйраклар организмда кислота-ишқор мувозанатини бошқарувчи аъзо бўлиб, улар нафақат моддалар алмашинуви махсулотларини чиқариб ташлайди, балки тузлар алмашинувини бошқариб, қоннинг pH ини бир меёрда ушлаб туради. Агарда инсон соғлом хаёт тарзи қоидаларини бузадиган бўлса, организмда муаммолар пайдо бўлади. Буйраклар «зарба»ни охиригача ушлаб туради, қон босимини ошириб-тушириш орқали организмни ортиқча суюклик ва тузлардан халос қилади. Аммо бир хилдаги хаёт ва овқатланиш тарзи натижасида буйракларда хавфли мухит пайдо бўлиб, тошлар хосил бўлиши учун имконият яратилади.\nНималар истеъмол қилиш маън қилинади.\nБуйракларда тошлар хосил бўлмаслиги учун кўп суюқлик ичиш, турли туман махсулотлар билан овқатланиш, спорт билан шуғулланиш, асабийлашмаслик, қон ва сийдикнинг pH мухитини бир меёрда ушлаб туриш учун шароит яратиш керак. Шунингдек, мунтазам равишда сийдик тахлили топшириб туриш, гастроэнтеролог ва уролог маслахатини олиб туриш, белни ва қувуқ сохаларини шамоллашини олдини олиш талаб этилади. Врачлар йўлдош касалликларни хисобга олган холда даво терапиясини белгилаб, тегишли пархезни белгилайди, истеъмол қилиш мумкин бўлмаган махсулотларни инкор қилади. Масалан сийдикда:\nФосфат тузлари аниқланганда қуйидагилар таъқиқланади: сут ва сут махсулотлари (сметанадан ташқари), тухум сариғи, мева ва сабзавотлар, консерва ва дудланган махсулотлар, зираворлар (мурч, қалампир, ерқалампир), алкоголли ичимликлар, кофе ва аччиқ чой, бульонлар ва қайнатмалар, тузланган озиқ моддалар.\nОксолат тузлари аниқланганда қуйидагилар мумкин эмас: шовул, салат, ровоч, мурч, қизилча, узум, гўшт, гўштли ва балиқли бульонлар, холодец, конверваланган ва дудланган махсулотлар, исмалоқ, кашнич, сарсабил, қизил ва брюссел карами, редька, сельдерей, ловиясимонлар, ясмиқ, қўзиқорин, қовурилган картошка, олхўри, крыжовник, ертут, қизил смородина, какао, аччиқ қора чой, помидор шарбати, нонли квас, хамиртурушли нон махсулотлари, музқаймоқ.\nКимёвий таркибига кўра буйрак тошлари уч хил бўлади: оксалатлар, фосфатлар ва уратлар. Уларнинг хар бири буйракдаги pH мухитига қараб хосил бўлади. Буни хар бир инсон мустақил равишда аниқлашни имкони мавжуд. Яъни махсус лакмус коғозини сийдикка солинади: қизил ранг – мухитни кислоталилигини, зангори ранг – ишқорий эканини англатади. Ундан ташқари сийдик тахлили топширса хам бўлади. pH миқдори қанча кам булса- кислотали мухит, қанча юқори бўлса – ишқорий мухит хисобланади. pH миқдори 4,5 дан кам бўлса – кислотали, 8 дан ортиқ бўлса –ишқорий дейилади.\nОксолатлар – кислотали мухитда пуринлар алмашинуви бузилиши натижасида пайдо бўлади ва «қироллар» тошлари хисобланади. Негаки улар гўшт ва гўшт бульони, товуқ ва балиқ гўшти, колбаса, паштет ва бошқа дудланган овқатларни кўп миқдорда истеъмол қилувчиларда пайдо бўлади.\nУратлар – улар хам кислотали мухитда пайдо бўлиб, нисбатан агрессивлиги камроқ хисобланади. Улардан қутулиш учун кўпроқ (газсиз, тоза) суюқлик ичиш ва гўштсиз пархезга ўтишни ўзи кифоя қилади.\nФосфатлар - улар ишқорий мухитда ривожланиб, асосан сут махсулотлари, оқ нон, пишлоқ ва ёрмани кўп истеъмол қилувчиларда кузатилади. Бундай тошларни пайдо бўлмаслиги учун сут махсулотларини чеклаш ва врач назорати остида гўшт махсулотларини ейиш тавсия этилади.\nЯнвар 10, 2019 1416 1 Рукн УРОЛОГИЯ


Турк-рус мониторинг маркази Тоғли Қорабоғда тинчлик сулҳини назорат қила бошлади\n30 январь кунидан Арманистон ва Озарбайжон ўртасида Тоғли Қорабоғ бўйича эришилган оташкесимша амал қилинишини кузатиш бўйича Туркия-Россия қўшма кузатув маркази иш бошлади.\n29 январь куни Туркия Мудофаа вазири Ҳулуси Акар марказга бир нафар турк генерали ва 38 нафар ҳарбий ходим юборилишини маълум қилган эди.\nТуркия расмийлари аввалроқ кузатув маркази Озарбайжоннинг Ағдам вилоятига жойлаштирилишини маълум қилган эди. Унинг сўзларига кўра, тинчлик сулҳи мониторингини амалга оширишда дронлардан фойдаланилади.\n2020 йилнинг 27 сентябрида Тоғли Қорабоғ масаласида Арманистон ва Озарбайжон ўртасидаги урушда Бокунинг қўли устун келди. Шундан сўнг 9 ноябрда Москва воситачилигида оташкесим келишувига эришилди ва 10 ноябрдан жанговар ҳаракатлар тўхтатилди.


ОЧЛ. Шота Арвеладзе эртанги муҳим ўйин олдидан нималар деди? / Olamsport.com\n19 сен 17:01\nОЧЛ. Шота Арвеладзе эртанги муҳим ўйин олдидан нималар деди?\nТеглар : ПахтакорФутболШота Арвеладзе\n"Пахтакор" эртага Осиё чемпионлар лигаси гуруҳ босқичи 5-тур учрашувини ўтказади.\nЎзбекистоннинг амалдаги чемпиони эртанги ўйинда БАА чемпиони "Шабаб Ал Аҳли"га қарши баҳс олиб боради. Бугун одатга кўра ўйинолди матбуот анжумани ташкил этилди. Унда "Пахтакор" бош мураббийи Шота Арвеладзе ҳамда жамоа сардори Егор Кримец иштирок этишди.\nТошкентдаги биринчи ўйин қандай кечгани ҳақида гапириб берсангиз?\n"Шабаб Ал Аҳли"нинг аввалги иккита ўйинини кўрган бўлсангиз, жамоа ҳимоядан ҳужумга тез ўтади. Ҳимоячи сифатида рақибнинг шундай ўйини сизга қанчалик қийинчилик туғдиради?\nЕгор Кримец: - Ҳозир мен уларга қарши қандай ўйнашимиз ҳақида очиқ гапирмоқчи эмасман. Қолаверса тактикамизни кўрсатиб бериш ниятим ҳам йўқ. Ўйлайманки, майдонда нималар бўлишини эртага ўзингиз кўрасиз.\n2020 йилда трансфер нархи энг катта юқорилаган футболчилар (топ-10) 0\nФутбол. Ўзбекистон Европа жамоаси билан ўртоқлик ўйини ўтказади 0\nКарикатура: Суарес ва "Атлетико" Куманни кўмди, Лапорта "Барса"га янги бош мураббий қидирмоқда 0


Жўхорида олтин бор » "Оқдарё овози" газетаси\nХристофор Колумб Американи кашф этаркан, кўплаб экинлар қатори ҳиндулар маданий ҳаётидан муҳим ўрин эгаллаган жўхорини ҳам Европага олиб келади. Шу тариқа бугун маккажўхори дунёда энг кўп тарқалган маданий ўсимликлардан бирига айланади. У озиқ-овқат маҳсулоти, ҳайвонлар учун емиш, косметика воситалари ва ҳатто ёқилғи учун хомашё сифатида ҳам қўлланилади.\nЖўхорининг фойдали хусусиятлари қадимдан маълум. Унда кальций, магний, фосфор, калий, натрий, темир, йод ва бошқа кўплаб микроэлементлар мавжуд. Инсон организми учун бундай фойдали маҳсулотни камдан-кам учратиш мумкин.\nМаккажўхори доналарида ҳатто из миқдорда бўлса ҳам олтин бор. У организмнинг гормонал жараёнларида иштирок этади, шунингдек, иммун тизимига яхши таъсир ўтказади.\nМаккажўхори ичаклар фаолиятини яхшилайди ва ич қотишининг олдини олади. Жигар касалликлари билан оғриган беморлар мунтазам равишда жўхори истеъмол қилса, сезиларли даражада енгилликни ҳис қилади. Бу маккажўхорининг сафро ҳайдовчи хусусиятга эга эканидан далолат беради.\nҲали етилмаган жўхорини қайнатиб истеъмол қилиш кўпчиликка хуш ёқиши сир эмас. Лекин аксарият ҳолларда қайнатмани тўкиб юборамиз. Аслида мазкур қайнатмадан кунига бир стакандан ичиб турилса, организмда модда алмашинуви яхшиланади, буйракда йиғилган тошлар эрийди. Бу ошқозон ости бези касалликларига ҳам даво. Жўхори таркибидаги фойдали компонентлар юрак, қон-томир фаолиятини мустаҳкамлашга ёрдам беради.\nКўплаб фойдали хусусиятларни ўзида жамлаган бўлса-да, лекин жўхорини айрим ҳолатларда истеъмол қилиш тавсия этилмайди. У танадаги қон босими ортганида организмга акс таъсир кўрсатади. Бундан ташқари, шифокорлар тана вазни кам одамларга жўхори ейишни маслаҳат бермайди. Шунингдек, ошқозон-ичак акти билан боғлиқ касалликлар даврида ҳам жўхори истеъмолидан сақланган маъқул. Мунтазам равишда жўхори истеъмол қилиш қоннинг қуюқлашишига олиб келади, пировардида томирларда тромбофилебит аломатлари ҳосил бўлиши мумкин.\nШунга қарамай, мунтазам маккажўхори истеъмоли танадаги ҳужайралар эрта қаришининг олдини олишга ёрдам беради. Айниқса, унинг таркибидаги компо- нентлар болаларнинг соғлом ўсиши ва фаол ҳаракатланишини таъминлайди. Одатда болалар ҳам жўхорини севиб истеъмол қилади, шу боис уларнинг овқатланиш рационига жўхорини қўшишни ҳам унутмаслик керак. Фақат уни бола 3-4 ёшга тўлганидан сўнг амалга ошириш тавсия этилади. Кекса ёшлилар ҳеч қандай хавотирсиз жўхори тановул қилишлари мумкин. Барчаси организмга фойда: юрак-қон томир тизими фаолияти яхшиланиб, холестерин миқдори камаяди. Бундан ташқари, жўхорининг кўриш қобилиятини яхшилаши кекса ёшлилар учун айни муддао.


Наманган вилояти ҳокимининг саноатни ривожлантирпиш, капитал қурилиш, коммуникациялар ва коммунал хўжалик масалалари бўйича ўринбосари Баҳромжон Сатимбоевич Нурматов 2020 йил 7 октябрь куни Тошкент шаҳридаги клиникалардан бирида оғир хасталикдан сўнг вафот этди.\nБаҳромжон Нурматов 1964 йил 1 январь куни Наманган туманида туғилганди. 1986 йили Тошкент политехника институти, 2000 йили Президент ҳузуридаги Давлат ва жамият қурилиши академиясини тамомлаган.\nМеҳнат фаолиятини 1986 йилда Тўрақўрғон туманидаги 148-хўжаликлараро механизациялашган кўчма колоннада усталикдан бошлаганди. Меҳнат фаолияти давомида 1998–2009йилларда Тўрақўрғон туманидаги 7-механизациялашган кўчма корхона бошлиғи, Тўрақўрғон туманидаги 4-қишлоқ қурилиш комбинати директори, Наманган “Жамоа саноат қурилиш” ассоциацияси бошқаруви раисининг биринчи ўринбосари, раиси, вилоят ҳокимлигининг ягона буюртмачи-инжиниринг компанияси директори лавозимларида ишлаган. 2009–2016 йилларда Учқўрғон тумани ҳокими лавозимида фаолият юритган.\n2016–2017 йилларда вилоят ҳокимлигининг Ягона буюртмачи-инжиниринг компанияси директори вазифасини эгаллаган. 2017 йилдан ҳозирга қадар Наманган вилояти ҳокимининг саноатни ривожлантириш, капитал қурилиш, коммуникациялар ва коммунал хўжалик масалалари бўйича ўринбосари лавозимида ишлаб келаётган эди.\n“Namangan24.uz” ахборот-таҳлилий портали жамоаси марҳумнинг оила-аъзолари ва яқинларига чуқур ҳамдардлик билдиради. Иннна лиллаҳи ва инна илайҳи рожиъун. Аллоҳ ўз раҳматига олсин.


Молиявий муомалаларингиз | Мусулмоннинг қулай йўриқномаси\nБош саҳифа/Bo'limlar/Молиявий муомалалар/Молиявий муомалаларингиз\nМубоҳ бўлган барча ҳунарлар шарафли иш ҳисобланиб, ниятини чиройли қилган мўмин ажру савоб олаверади.\nАллоҳ таоло Ер юзида ризқни излаб тирикчилик қилишга буюрди ва рағбатлантирди. Бу шу ишларда намоён бўлади:\nАллоҳ таоло ўз кучи ва касби билан тирикчилик қилишга қурби етган одамнинг гадойлик қилишини таъқиқлади ва ишлаш ва тирикчилик қилишга кучи ета туриб гадойлик қилган одамнинг Аллоҳ даргоҳи ва одамлар наздидаги мақомларни бой беришидан хабар берди. Расулуллоҳ соллаллоҳу алайҳи ва саллам бу ҳақда шундай деганлар: «Бировингиз гадойлик қилаверади ва оқибатда Аллоҳга юзида бир парча гўшти қолмаган ҳолда дуч келади» (Имом Бухорий: 1405; Имом Муслим: 1040);\n«Бировнинг бошига камбағаллик келса ва уни одамларга шикоят қилса, эҳтиёжи қондирилмас. Агар уни Аллоҳга шикоят қилса, Аллоҳ уни тез кунда беҳожат қилади» (Имом Аҳмад: 3869; Абу Довуд: 1645).\nСаноат ишлаб чиқариши, хизматчилик ва сармояни ишлатиш каби меҳнатлар, модомики мубоҳ ишлар экан, шарафли ишлар бўлиб, улар билан шуғулланиш шарафлидир. Шариатимизда пайғамбарлар ҳам ўз халқлари ичида ёйилган касблар билан шуғулланганликлари қайд этилган. Расулуллоҳ соллаллоҳу алайҳи ва саллам ҳам: «Юборилган ҳар бир пайғамбар қўй боққан», деганлар (Имом Бухорий: 2143). Бинобарин, Закарийё алайҳиссалом дурадгор бўлган (Имом Муслим: 2379). Бошқа пайғамбарлар ҳам шунга ўхшаш касб эгаси бўлганлар.\nИшидаги ниятини чиройли қилган: ўзи ва оиласининг тирикчилигини ўтказиш, уларни бошқаларга муҳтож қилмаслик, муҳтож бўлганларга кўмакчи бўлмоқчи бўлган одамга қилган иши ва ҳаракатлари учун савоб берилади. Расулуллоҳ соллаллоҳу алайҳи ва саллам бу ҳақда шундай деганлар: «Сиз Аллоҳнинг юзини қасд қилиб бирон нафақани берсангиз ҳатто рафиқангизнинг оғзига бир луқма солсангиз ҳам, савоб оласиз» (Имом Бухорий: 56; Имом Муслим: 1628)\nСотиш, харид қилиш, ижарага бериш ва одамлар қилаётган ва зарурати бўлган бошқа барча молиявий муомалалардаги асос — рухсат ва ижозатдир. Ўзи ва касби ҳаром бўлган нарсалар эса бундан мустаснодир.\nЎзи ҳаром бўлган нарсалар, Аллоҳ таоло таъқиқлаган нарсалардир. Улар сотиш, харид қилиш, ижарага бериш, ишлаб чиқариш ва одамлар ўртасида ёйиш жоиз бўлмаган нарсалардир.\nЎзи ҳаром қилинган нарсаларнинг мисоллари:\nИт ва чўчқа.\nЎлимтик ҳайвонлар ва уларнинг бўлаклари.\nМаст қилувчи ва спиртли ичимликлар\nГиёҳванд ва соғликка зарар берадиган моддалар.\nОдамлар орасида фоҳишабозлик ва ҳаёсизликнинг тарқалишига сабаб бўладиган видео ва аудио тасмалар, интернет саҳифалари, порно матбуотлар\nБутлар ва Аллоҳдан бошқа сиғиниладиган нарсалар.


Рамазон тадбири: Беморлар тишларини бепул даволаётган шифокорлар (тўплам)\n- Германия президенти Тошкентга келди (фотогалерея)\n- Украина: Зеленский партияси парламент сайловига ҳозирлик кўрмоқда. Украина президенти Владимир Зеленскийнинг "Халқ хизматкори" партияси парламент сайловида иштирок этиш учун ўз сафига номзодларни қабул қила бошлади. Даъвогарлар ўз ютуқ ва қонунчилик ташаббусларига оид таклифларини тақдим этган ҳолда интернет орқали ариза топширишлари мумкин. Номзодларни Зеленский командаси аъзолари ва таклиф қилинган мутахассислар ўрганиб чиқади. (ўзбек тилида видео)\n- Австрия: Коррупция жанжали ортидан парламент ҳукуматга ишончсизлик билдирди. Австрия парламенти кўпчилик овоз билан канцлер Себастьян Курц ва унинг ҳукуматига ишончсизлик билдирди. Бунга вице-канцлер Хайнц-Кристиан Штрахе билан боғлиқ коррупция жанжали сабаб бўлган. Мулозим россиялик олигархлардан бирининг жияни деб кўрилган аёл билан учрашувда коррупциявий схемаларни муҳокама қилган эди. (ўзбек тилида видео)


Самарқанд вилояти Каттақўрғон туманида кетма-кет қиз фарзанд кўргани сабаб қайнонаси ва эри томонидан таҳқирланиб келган аёл ўз жонига қасд қилди. Бу ҳақда «Севимли» телеканалининг «Замон» информацион дастурида маълум қилинди.\nМаълум қилинишича, қайнона ва унинг ўғли оиладаги арзимас сабабларни баҳона қилиб, аёлни йиллар давомида таҳқирлаб келган. 2020 йилнинг ноябрида эр аёлини яқин қариндошларига тегишли дўкондан қайнонаси номига қарз олганликда айблаб, уни калтаклаган. Аёл танасининг турли жойларига электр кабел, қўллари, оёқлари билан жароҳат етказган.\nШунингдек, эр жароҳат олган хотинини уйида даволанишга кўндириб, шу билан жазодан қутулиб қолган.\nДекабрь ойидаги жанжалларнинг бирида қайнона келинини уриб, қайноқ сувни унинг юзига сепиб юборган. Оиланинг 16 ёшли тўнғич қизи бувиси ва дадаси томонидан онасига мунтазам тазйиқ ўтказилишига чидай олмай, яшаш уйи оғилхонасига арқон билан ўзини осиб қўйган.\nОрадан икки соат ўтиб, зўравонликлардан тўйган аёл ҳам қизининг ёнида ўз жонига қасд қилган.\nЖиноят ишлари бўйича Каттақўрғон туман судида бўлиб ўтган очиқ суд мажлисида қайнона ва ўғил айбли деб топилган. Судланувчи эркак Жиноят кодексининг 103-модда (ўзини ўзи ўлдириш даражасига етказиш) 2-қисми «а», «б» бандларига кўра 7 йилга озодликдан маҳрум қилинган. Қайнонага эса 4 йилга озодликдан чеклаш жазоси белгиланган.


18:35 / 05.02.2021 | Kholiskhon | 1151\nАссалому алайкум! Аллах илмингизни зиёда килсин, мен 2016-йил турмушга чиққанман, 2017-йил қиз фарзандлик бўлдик, Алхамдулиллах. Эрим америкада ишлайди. Турмуш қурганимизга хисобда 5 йил бўлган бўлса хам бирга яшаган ойларни хисобласак бир йил чиқса керак, мен бу ерда қайнона қайнотам, қайнисинглим ва қайни укам билан яшайман, Эрим ноябр ойида америкадан келдилар, хозир хомиладорман. Энди қайтиб кетишлари керак бўлганда мен улар уёқда хам хотинлари борлигини ва у хам 6 ойлик хомиладор эканини билиб қолдим. Уйимда тинчлик йўқолди. Ўзимни йўқотиб қўйдим. Хомиладор холимга анча сиқилиб сув хам ичолмаяпман. Эрим иккаланг билан хам яшайман дейапти. Мен бир тарафни танланг деяпман. Чунки мен бу нарсани қабул қиладиган даражада иймоним кучли эмас. Мен хижобга кирганман шундан кейин сипо кийинадиган лак хам сурмайдиган, косметика хам ишлатмайдиган бўлганман. Эримга очиқ юрган ўзига қараган аёллар ёқаркан. У аёл шундай аёллардан. Мен динида бўлганим учун бу кундош бўлиб яшашни танлашга мажбурманми, танламасам гунохкор бўлиб қоламанми? Ахир мен эримни вафо билан ота онасига хизмат қилиб куткан бўлсам. Энди эрим яна кетади ва узоқ муддат у аёл билан яшайди. Бизни олдимизга йилда бир келади. Эримни топиши яхши бўлгани учун сени хамма нарса билан таминлайман хўп дегин деяпти. Пул ва яхши уй жой бахт бермайдику. Мени ибодатга берилганимдан фойдаланиб барибир қабул қилади деб ишонган ва икки йилдан бери у аёл билан алоқада бўлган. Исломда аёлларнинг қадри шунчалик пастми? Эрини фарзандларини деб умр ўтказиб камига шундай нарсаларга кўнмаса гунохкор бўлиб қоладими? Илтимос шуни айтиб берсангиз, кетсам менга гунох ёзилмайдими? Эрим 7-февралда у оиласи олдига учиб кетади мен хам хомиладор холимда бу ерда қоламан.\n– Ва алайкум ассалом! Сиз эрингиздан бир кун у билан бир кун сиз билан тунни ўтказишга мажбурлашга шаръан ҳаққингиз бор. Бу талабингиз нотўғри талаб эмас. Биз шуни айта оламиз холос. Кўниш ёки кўнмаслик ва бошқалари сизни ўзингизда. Валлоҳу аълам!


АҲОЛИГА ЯНГИ ҚУЛАЙЛИКЛАР Шунингдек\nГлавная / Шунингдек / АҲОЛИГА ЯНГИ ҚУЛАЙЛИКЛАР\nҚарорга асосан 2020 йил 1 июндан бошлаб, қуйидаги маъмурий регламентлар кўрсатиш Давлат хизматлари марказлари орқали амалга оширилади.\nфарзанд туғилганда бериладиган бир марталик нафақани тайинлаш; Дафн маросими учун нафақа тайинлаш; пенсия ва нафақа олувчилар рўйхатида мавжудлиги ҳақида маълумотнома бериш: пенсия ва нафақа миқдори тўғрисида маълумотнома бериш.\nТуманимиз аҳолиси юқорида кўрсатилган хиз-матлар бўйича 2020 йил 1 июндан бошлаб. туман марказидаги “Шомохулум” МФЙда жойлашган ДХМ (Давлат хизматлари маркази)га мурожаат қилишлари мумкин.\nтуман бюджетдан ташқари Пенсия жамғармаси бўлими бошлиғи.


29/Декабрь/2021 Марказий Осиё\nЎзбекистон сув хўжалиги вазири ва Тожикистон элчиси истиқболдаги ҳамкорлик масалаларини муҳокама қилди\nТОШКЕНТ, 29 декабрь. /«Дунё» АА/. Ўзбекистон сув хўжалиги вазири Шавкат Ҳамроев Тожикистон элчиси Абдужаббор Раҳмонзодани қабул қилди, деб хабар бермоқда «Дунё» АА мухбири.\nВазирлик маълумотига кўра, учрашувда сув хўжалиги масалалари бўйича Ўзбекистон-Тожикистон ишчи гуруҳининг фаолияти, Ўзбекистон сув хўжалиги вазирлиги ва Тожикистон энергетика ва сув ресурслари вазирлиги ўртасидаги ҳамкорлик масалалари муҳокама қилинди.\n2021 йилда сув ресурслари ҳар йилгидан 25-30 фоиз танқис бўлишига қарамасдан суғориш мавсуми муваффақиятли ўтказилгани, ҳар икки томон сув билан боғлиқ масалаларни ҳамжиҳатликда ва ўзаро келишган ҳолда ҳал этиб келаётгани таъкидланди.\nЎзбек ва тожик халқлари ўртасида маданий-маърифий, таълим-фан соҳаларидаги алоқаларни янада мустаҳкамлаш мақсадида 2019 йилда «Ўзбекистон – Тожикистон» дўстлик жамияти ташкил этилгани ва дўстлик жамияти фаолияти 2021 йил самарали бўлгани қайд этилди.\nМулоқот чоғида 2022 йилда «Ўзбекистон – Тожикистон» дўстлик жамияти билан ҳамкорликда учрашувлар, бошқа тадбирлар ўтказиш масалалари хусусида ҳам фикр алмашилди.


Россияда қанча ўзбек муҳожирларининг фарзанди яшаётгани борасида аниқ статистика йўқ. Иллюстратив сурат.\nОхирги йилларда балоғатга етмаган фарзандлари ва турмуш ўртоқларини Ўзбекистондан Россияга олиб келаётган меҳнат муҳожирлари сони кўпайди. Бироқ айрим ҳолларда йўқчилик, маиший ва оилавий муаммолар бу оилаларнинг бузилиб кетишига сабаб бўлмоқда.\n9 яшар Баҳора Усманова Россиядаги юз минглаб ўзбек муҳожирларидан бири. У ёш бўлишига қарамай, муҳожирликнинг аччиқ нонини татишга улгурган.\nБундан бир неча ҳафта олдин Баҳора ва унинг уч яшар укаси Абубакр Москва вилояти Раменский туманидаги кафелардан бирида ўзбек муҳожирлари томонидан топиб олинган. Кейинроқ муҳожир қизалоқ ва унинг жажжи укасини кафега онаси ташлаб кетгани аниқланган. Ўзбекистонлик фаоллар болаларнинг отасини излаб топишга муваффақ бўлганлар.\n9 яшар Баҳора Усмонованиг тақдирига интернетдаги жамоатчилик фаоллари эътибор қаратишган. Москва, 22 июнь, 2022\nБаҳора ва Абубакрнинг отаси 1965 йилда туғилган Собиржон Усмонов экани аниқланган.\nСобиржоннинг иддао қилишича, болаларининг онаси оиласини ташлаб, "кетиб қолган".\n- Болаларни менга ташламасдан, кўчадаги кафега ташлаб кетган. Йўлдан “Болаларни кафедан бориб олинг!”, деяпти. Илгари ишлаган жойимга, Раменскоедаги кафега. Ишимни тугатгунимча буларга бир опа ёрдам қилди.\nКасбим ўзи сартарош. Москвага уй қиламан, деб келганман. Отамнинг ҳовлисида тураман ҳозир. Шу йилнинг октябрь ойида оиламни олиб келувдим. Домодедовода ишладим, хотиним болалар билан уйда ўтирарди. Хуллас, оилам бузилиб кетди. Тўқчиликданми, йўқчиликданми – билмадим, нега кетди. Тўғри, бировга қарз бериб, бир ойча қийналиб қолгандик, дейди ўзбек муҳожири.\nБаҳоранинг орзуси тиш дўхтир бўлиш. 9 яшар қизалоқ онаси ҳар куни тушига киришини айтади.\n- Ўзбекистон Россиядан кўра яхши. Чунки Россия ёмонлигини билдим-да – ойим билан отам Россияга келиб кўп қийналди! Ўзбекистонда мелисалар гапирмасангиз, телефон қилмасангиз келишмайди. Россияда эса телефон қилмасангиз ҳам келаверишади. Россияда қийин, продуктангиз йўқ. Ўзбекистонда эса ҳамма нарсангиз бор, ўзбек пулини ишлатасиз. Катта бўлганимда тиш дўхтир бўламан. Онам билан отам ярашиб кетишларини, уйимиз, машинамиз бўлишини хоҳлайман. Онамни соғинганимда йиғлаб тураман...\n57 ёшли Собиржон икки фарзандни онасиз тарбиялаш жуда қийин эканини айтади.\nБироқ бу қийинчиликларга қарамасдан у фарзандларини ҳеч кимга топширмасдан ўзи тарбия қилмоқчи.\n- Тақдири, иншааллоҳ, яхши бўлади. Ўзим тарбия қиламан буларни. Ўзбекистонга бориб, уни оналик ҳуқуқидан маҳрум қиламан. Мусофир юртда қийналганимни болаларим билади, ўзим биламан.\nАммо она жамоатчилик фаоллари билан суҳбатда ўз болаларини ташлаб кетмагани, фарзандларидан ҳам воз кечмаганини айтди.\n- Мен уни кўришни истамайман. Болаларим менга керак. Шу пайтгача болаларимни боққанман – бундан кейин ҳам боқаман!\n- Нима учун ташлаб кетяпсиз болаларни, олиб кетмаяпсиз?\n- У ўзи Ўзбекистонга кетяпти эканку. Мен эса ишлашим керак – Ўзбекистонга борганим билан яшашга уйим йўқ. Мен эримни юзини кўришни ҳам хоҳламайман! Болаларимни эса кўришга бораман. Мен улардан воз кечмайман!\nСобиржон "Суянч.уз" жамоатчилик гуруҳи фаоллари кўмагида ҳозирча бошпана топган, бу оила тақдирига бефарқ бўлмаганлар кўмагида оиласини боқмоқда.\nАммо Баҳора ва Абубакрни Ўзбекистонга олиб кетиш учун уларнинг ҳозирча ҳеч қандай ҳужжатлари йўқ.\n- У ЗАГС қоғози, болаларнинг метрикаларини кимнингдир қўлига ташлаб келган. Залоггами, қарзга берганми... Иложи бўлса, ёш келинлар оиласи билан Россияга келмасин, мана, менга ўхшаб бузилиб кетяпти оилалар, дея насиҳат қилади Собиржон.\nФарғонанинг баъзи туманларида ажралишлар 20%га ортиб кетди\nОзодлик билан суҳбатлашган «Мигрант.моби» портали асосчиси ҳуқуқшунос Ботиржон Шермуҳаммад эса, аксинча, мигрантларга Россияга ўз оилалари билан келишни тавсия қилади:\n- Эрнинг бир йилда бир Ўзбекистонга уйга бориши оилани бузмайдими? Ёки уларнинг оиласи, фарзандлари билан муносабатларига таъсир қилмайдими? Тасаввур қилинг, 10-15 йиллар давомида бир уйига бориб келадиган муҳожирлар бор! Асосий вақти эса Россияда ўтяпти. Уларнинг фарзандлари уларсиз катта бўляпти, турмушга чиққан, уйланган. Аёллари эса эрларини бир йилда бир марта кўрган. Буни ҳам оилавий муҳитга, меҳрга албатта таъсири бўлади. Шахсан мен муҳожирларнинг оиласи билан келиши тарафдориман, сабаби оила билан келган муҳожир ўзида кўпроқ масъулият сезади. Ҳужжатларини расмийлаштириб, қонуний юриши, турли жиноят ишларига қўл урмаслиги турган гап, чунки унга бирор нарса бўлса, бу ерда турган оиласи кўчада қолиши мумкин.\nРоссияда қанча ўзбек муҳожирларининг фарзанди яшаётгани борасида аниқ статистика йўқ.\n2021 йилда Россия Маориф ва фан вазирлиги мамлакат мактабларида 140 мингдан зиёд муҳожир фарзандлари таҳсил олаётгани тўғрисида ҳисобот берганди. Аммо яна қанчаси мактабга бориш имкониятидан маҳрум экани номаълумлигича қолмоқда.\nШунингдек, бу болаларнинг яшаш шароитлари, уларнинг оддий ҳуқуқлари таъминланиши масаласи қай аҳволда экани ҳам савол остида.\nМиграциядаги қийин аҳволда яшаётган эр ва хотин ўртасидаги иқтисодий, маиший қийинчиликлар ва бошқа келишмовчиликлар болалар руҳиятига қандай таъсир қилади?\nБу саволга оила психологи Рустам Габдулхаков шундай жавоб берди:\n- Сўзсиз, бу болалар учун травма. Уларнинг ҳаёлидаги олам қулаяпти, ота-она, оила тарқаляпти, ота ва она кетяпти... Бошқа томондан, одатда бундай вазиятдан ўтган болалар ўзини келажакда тез топиб кетади, чунки бу қийинчиликларни бошидан кечирган, бундай ҳолатга тушган одамларни, болаларни яхши тушунади. Айнан шундай дардни юрагида сақлаб қолган болалардан келажакда ота-она ва бола муаммосини яхши тушунадиган мутахассис етишиб чиқади. Чунки улар бу кечинмаларни ўзларидан ўтказган.\nБаҳора ва унинг укаси билан боғлиқ воқеа тезда жамоатчилик назарига тушди. Қисқа муддат ичида интернетда танилган Баҳоранинг оиласига кўпчилик ёрдам қўлини чўзишга шошилди.\nБаҳора эса онасининг қайтиб келишидан умидини ўзгани йўқ.\n- Мен “Онажоним, олдимга келинг, отам билан ярашиб олинг”, деган бўлардим. Отам мен учун онамни кечирмоқчи. Ахир, онам мени туғиб катта қилди, ўзи емай ичирди..."\n“Қиммат сарпо бермасангиз, қизингизни олмайман”\nТошкент ҳокими ажрашаётган эр-хотинларни ТВ орқали кўрсатмоқчи\nЎзбекистонда ажраш нархи "қимматлади"\nЎзбек жамиятида ажралишлар кўпаймоқда\nМигрантларнинг болалари Россия мактабларида ўқишда қандай муаммоларга дуч келмоқда?\nПутин мигрант болаларда миллий тотувлик ва рус қадриятларига таҳдидни кўрди (ВИДЕО)\nРоссияда меҳнат муҳожирлари болаларини мактабга жойлаштиришга қийналмоқда


Виталий Денисов "Локомотив" билан хайрлашди / CHAMPIONAT.asia\n16:52Фергюсон Чемпионлар Лигасидаги келишилган ўйин учун пора олганликда айбланмоқда 0 16:44Coca Cola Суперлигаси. “Металлург” – “Сўғдиёна”. Асосий таркиблар маълум 0 16:30Coca Cola Суперлигаси. “Бунёдкор” – АГМК. Асосий таркиблар маълум 3 16:29"Бунёдкор" - АГМК. Жамоалар стадионга етиб келишди 2 16:15Coca Cola Суперлигаси. “Қўқон-1912” – “Қизилқум” 1:2 12 15:55"Ювентус" 4 футболчини кузатмоқда 3 15:31Суперлиганинг энг кекса футболчиси билан суҳбат 11 15:14Эшли Коул қайтди. У "Челси"да мураббийлик қилади 2 15:00Спортчилар ижтимоий тармоқларда 3 14:45Расман: "Эл Класико" номаълум муддатга қолдирилди 47 14:38Статистика: Элдор Шомуродов 4та кўрсаткич бўйича етакчилар сафида 11 14:34Ван Дейк: "Манчестер Юнайтед"га қарши баҳс биз учун энг муҳими эмас" 8 14:10"Лидс" ўзининг 100 йиллик юбилейи учун янги либос тақдим этди 3 14:00U-23 Осиё чемпионатидаги рақибимиз Эрон ўртоқлик учрашувида ғалаба қозонди 12 13:45"Тоттенхэм" Кристиан Эриксенни "Ювентус" футболчиси билан алмаштиришга тайёр 1\nВиталий Денисов "Локомотив" билан хайрлашди\n23 июн 11:42\nТеглар : Виталий Денисов Рубин "Локомотив"\n"Рубин" ҳимоячиси Виталий Денисов собиқ жамоаси "Локомотив" билан хайрлашди.\n"Азиз дўстларим, мана шу онларга ҳам етиб келдик. Ўтган бир неча йиллар давомида бирга шуғулланган жамоадошларимга миннатдорчилик билдираман. Шунингдек, менга профессионализм ҳамда ёрдам кўрсатганлиги учун клуб ҳодимларига ҳам раҳмат айтаман.\nНиҳоят, "Локомотив"нинг мухлисларидан ҳам миннатдорман! Клубга келганимдан буён сизлар мени қўллаб-қувватладингиз. Буни умуман унутмайман! Сизларнинг ишончингизсиз ҳеч қандай ютуқларга эриша олмасдик. Сизлар билан ўтказган кунларим мен учун катта фахр.\nЭнди янги чақирувларни қабул қилиш вақти келди. Сизлар доимо менинг юрагимдасизлар!", - деб ёзади ҳимоячи ўз твиттерида.\nМанба\t: twitter.com/VitaliyDenisov\nАриагнер Смит Медина: “Кучли рақобат футболчига фойда келтиради” 4\nҚобилбек Каримбеков - "Локомотив" меҳмони 19\nАГМК назорат ўйинида "Рубин"ни мағлуб этди 5\nА Серия клуби "Локомотив" футболчиси учун 20 миллион евро тўлашга тайёр 2\nИнтервью. Денис Иванков : “Яман терма жамоаси кучсиз ўйин намойиш этди” 20\nАёллар футболи. "Локомотив-W" - "Севинч" 0:6 учрашувидан ГАЛЕРЕЯ 1\n"Бир-у бирчи" "Локомотив" 32


UzAuto Motors Кушербаев устидан Олий Мажлисга шикоят қилган - UzNews.uz\n11 августа, 07:58\nКомпания депутатни "ишчанлик обрўсига" путур етказганликда айблаган.\nОлий Мажлиси Қонунчилик палатаси депутати, ЎзЛиДеП фракцияси аъзоси Дониёр Ғаниев Telegram-каналида UzAuto Motors АЖ депутат Расул Кушербаев устидан парламентнинг Одоб комиссиясига шикоят хати юборганини маълум қилди.\n“Шикоятда иддао этилишича Кушербаев компания ва унинг фаолияти ҳақида асоссиз фикрлар билдириш орқали UzAutoMotorsнинг "ишчанлик обрўсига" путур етказганмиш (йўқ обрўга қандай путур етказиш мумкин ҳайронман)”, деб ёзади у.\n“Кеча Ўзбекистон Либерал-демократик партиясининг Олий Мажлис Қонунчилик палатасидаги сиёсий фракцияси йиғилишида ушбу шикоят хати кўриб чиқилди. Унда фракциянинг барча депутатлари бир овоздан Кушербаевни қўллаб-қувватлашди. Зеро, UzAuto Motors АЖ ҳақида Кушербаевнинг билдирилган фикрлари қанчалик ҳақиқатга яқинлигини унга бўлган халқнинг муносабати кўрсатиб турибди.\nUzAuto Motors эса йиллар давомида давлатнинг ўнлаб триллион сўмлик имтиёз ва префенцияларидан фойдалангани, истеъмолчилар ҳуқуқларини доимий камситиб келгани етмаганидек, энди унга нисбатан халқнинг, депутатларнинг, жамоатчиликнинг танқидларини рад этиб, ўзи тушиб олган кўлмакдан чиқишни истамаслиги бу компаниянинг қанчалар юзсиз эканлигини кўрсатиб қўйди.\nҚолаверса, бир неча кун аввал Монополияга қарши курашиш қўмитасининг UzAuto Motors АЖ фаолиятига оид текшируви натижалари бўйича махсус комиссияси муҳокама йиғилишида компаниянинг бир қанча кирдикорлари ошкор бўлган эди. Йиғилишда кўтарилган масалалар якунига кўра компания 2020 йилда автомобил таннархларини шакллантиришда жами 1,1 трлн.сўмдан кўпроқ асоссиз харажатлар ҳисобланганлиги текширув давомида аниқланган. Бу эса ўртача ҳисоблаганда ҳар бир автомобил таннархи камида 4-5 млн. сўмгача асоссиз оширилганини англатади.\nШундай экан, UzAuto Motors депутат устидан шикоят қилиб, гапни айлантиргунча Монополияга қарши курашиш қўмитаси томонидан аниқланган 1,1 трлн. сўм бўйича аниқ фактлар асосида ҳисоб берса яхши бўлармиди?\nКушербаев ҳам депутат, ҳам фуқаро сифатида ўзининг конституциявий ҳуқуқларидан фойдаланган ҳолда ўз фикрини билдирди. UzAuto Motors АЖ эса унинг бу ҳуқуқларидан фойдаланганлигини қораламоқда. Бу эса муҳтарам президентимиз раҳбарлигида олиб борилаётган сиёсий ўзгаришлар, хусусан мамлакатда сўз эркинлигини таъминлаш, кучли демократик давлат қуриш йўлидаги ислоҳотларга зиддир” дея ўз фикрларини баён қилган Дониёр Ғаниев.\nЭслатиб ўтамиз, Дониёр Ғаниев Расул Кушербаев ва Нодир Жумаевлар билан бирга UzAuto Motors АЖнинг фаолияти юзасидан Монополияга қарши курашиш қўмитасига депутатлик сўрови юборган эди.\nУ аввалроқ “тонировка”нинг нархини йилнинг иссиқ мавсумида арзонлатишни таклиф қилган эди.


78 нафар ИИО ходими карантин қоидаларини бузгани учун жаримага тортилди - Zamin.uz\nЎзбекистон Республикаси Ички ишлар вазирлиги матбуот котиби Шоҳрух Ғиёсов ўтган ва жорий йилда тизимнинг неча нафар ходими турли даражадаги жавобгарликка тортилгани ҳақида маълумот келтирди. Унга кўра, карантин қоидаларини бузгани учун 78 нафар ички ишлар органлари ходими жаримага тортилган, 1 нафари ҳатто ишдан бўшатилган.\n2019 йилда жами 7039 та ходимга нисбатан интизомий жазо қўлланилганини айтган матбуот котиби биргина йўл ҳаракат қоидаларини бузган учун 1223 нафар ходим жаримага тортилганига урғу берди. Жиноий жавобгарликка тортилган ходимлар ҳам оз эмас: 133 нафар!\nЖорий йил бошидан буён 2350 нафар хизмат интизомини бузган ходим аниқланган, 45 ходим жиноий жавобгарликка тортилган.\n«Мана рақамлар, энди ким айта олади булар ўзиникини беркитади, деб. Қонун устуворлигини таъминлаш, сўзда эмас, амалда, ҳозирда бизнинг биринчи вазифамиздир», дея таъкидлади у.\nШоҳруҳ Ғиёсов вазирлик тозалаш бўйича кўпгина ишлар амалга оширилаётганини айтар экан, ИИО сафларига «адашиб кириб қолганлар» иборасини ҳам ишлатади. Айни ибора эса савол туғдириши аниқ: тизимга ишга кириш учун озмунча чиғириқдан ўтилмайди, наҳот шундаям «адашиб кириб қолиш» мумкин бўлса?! «Замин» янгиликларини «Вконтакти»да кузатиб боринг\n23-03-2020, 06:28, Жамият\nФуқаролар мурожаатига беписанд қараган 15 нафар мансабдор шахслар жиноий жавобгарликка тортилди\n23-02-2018, 21:30, Жамият


Нукусда «Нексия» ёниб кетди. Унга қўшилиб...\n09.01.2018 13:31 0 1226\nЎзбекистон Республикаси ИИВ Ёнғин хавфсизлиги бош бошқармаси Матбуот хизмати янги йилнинг илк ҳафтасида Ўзбекистонда содир бўлган ёнғинлар ҳақида маълумот берди.\nХабарда ёзилишича, 2018 йилнинг 5 январ куни Нукус шаҳрида яшовчи Е.М. уйининг ҳовлисида турган «Нексия» русумли автомобилда электр симларнинг қисқа туташуви натижасида ёнғин содир бўлган.\nНатижада ҳовлида турган «Нексия» ва «Дамас» русумли автомобиллар ҳамда уйнинг 76 кв. м. майдонда томи, шифт қисми, уй жиҳозлари, шунингдек, ёнғин қўшни уйига ўтишидан 34 кв. м. майдонда том қисми зарарланган. Тан жароҳати олганлар йўқ.\nёнғин Нексия Нукус


ОЖИЗАГА ҚЎЛ КЎТАРИШ – ОЖИЗЛИК БЕЛГИСИ\nБу оила бир қарашда ҳавас қилгулик эди. Эр-хотин сал кам йигирма йил бирга яшаб уй қилди, рўзғор бутлади, уч нафар фарзандли бўлди...\nАммо турмуш доим бир текисда, силлиқ кечмаслиги сир эмас.\n...Зайниддин ва Моҳира гарчи бир-бирига кўнгил қўйиб оила қуришган бўлса-да, улар орасида майда-чуйда келишмовчиликлар бўлиб турарди.\nОила бошлиғи ишсиз қолганидан аламини кимдан олишни билмадими, хуллас хотини билан сал айтишиб қолганидан ғазаби аланга олиб кетди.\nЮзига тушган муштдан Моҳиранинг лаби йиртилди, тепкидан оёғи қаттиқ лат еди.\nТаниш манзара. Шундай эмасми? Аёлига қўл кўтарадиган бундай эркаклар ён-атрофимизда, маҳалламизда йўқ эмас.\nЙигитларимизни биз мард ва баҳодир, деб биламиз. Асл мард эса донишмандлар айтганидек, ўзини енгга олган кишидир. Яъни, жаҳл келганда ундан устун кела олган киши кучли ҳисобланади.\nБундай тушунчани фарзандларимизга гўдаклигидан сингдирсак, ожизага қўл кўтариш ожизлик белгиси эканини англата олсак, аслида юқоридаги каби ҳолатлар ҳаётимизда учрамасди. Минг афсуски, тарбияда кўпчилик бу жиҳатларга ҳамиша ҳам эътибор қаратмайди.\nЖаҳл устида жуфти ҳалолига қўл кўтариш билан кимдир бирор яхши натижага эришган бўлса бошқа гап эди. Аммо бундай ҳолатларнинг барчаси афсус-надомат билан якун топади.\nСуднинг қора курсисида ўтирган Зайниддиннинг тавба-тазарру қилишига қараб шундай фикрлар хаёлимдан кечди. Бу лаҳзаларда у нафақат қонунда кўрсатилган жазодан қутилиб қолиши, балки дарз кетган оилани тиклаши, аёлини даволатиши каби ташвишлар гирдобида ҳам эди.\nЖаҳлини енгганида унга бу ташвишлар, албатта, бегона бўларди.\n– Қасддан баданга шикаст етказиш билан боғлиқ жиноятлар Жиноят кодексининг 109-моддасида назарда тутилган, – дейди Жиноят ишлари бўйича Тошкент шаҳар Чилонзор туман судининг судьяси Сарвар Орипов. – Судланувчи мазкур модданинг 2-қисмида назарда тутилган жиноятни содир этганликда айбланган. Мазкур қисм санкциясида энг кам иш ҳақининг 25 бараваридан 50 бараваригача жарима ёки икки йил ахлоқ тузатиш ишлари ёхуд бир йилгача озодликни чеклаш ёки бир йилгача озодликдан маҳрум қилиш каби жазолар назарда тутилган.\nСудгача бўлган жараёнда Зайниддин қилмишидан қаттиқ пушаймон бўлиб, унинг оқибатларини аллақачон англаб етганди. Шу боис у турмуш ўртоғини даволатиб, у билан ярашишга, судда ярашув аҳди тузилишига эришишга астойдил ҳаракат қилди.\nСуд мажлисида судланувчи ва жабрланувчи ариза билан мурожаат қилиб, жиноят ишини ярашганликлари муносабати билан тугатишни сўради.\nСуд жараёнида, албатта, биринчи навбатда жабрланувчининг хоҳиш-истагига алоҳида эътибор қаратилди. Моҳира ярашув тўғрисидаги аризасини қувватлаб, судланувчига нисбатан ҳеч қандай даъвоси йўқлиги, ҳозирда уй шароитида даволанаётганини ва унга етказилган моддий зарар тўлиқ қоплангани, аризани ўз хоҳиши билан ёзгани, унга бирон-бир тазйиқ бўлмагани, ярашув суд томонидан тасдиқланганидан кейин келиб чиқадиган ҳуқуқий оқибатларини тушунгани ҳақида кўрсатма бериб, жиноят ишини тугатишни сўради.\nЎзбекистон Республикаси Жиноят кодексининг 66-1-моддасига биноан, Жиноят кодексининг 109-моддаси, 2-қисмида назарда тутилган жиноятни содир этган шахс, агар у ўз айбига иқрор бўлса, жабрланувчи билан ярашса ва етказилган зарарни бартараф этса жиноий жавобгарликдан озод этилиши мумкин.\nСуд жабрланувчи ва судланувчининг ярашув тўғрисидаги аризаларини жиноят иши ҳужжатлари билан ўрганиб, судланувчининг айбига иқрорлиги ва етказилган зарарнинг тўлиқ қопланганлиги, ярашув жабрланувчининг ўз хоҳиши билан ихтиёрий бўлганлиги сабабли жиноят ишини тарафларнинг ярашганлиги муносабати билан тугатишни лозим топди.\nШу тариқа бир оила жар ёқасидан қайтди. Уч фарзанднинг тирик етим бўлишининг олди олинди. Аксинча бўлганида-чи? Унда бир мушт билан бир оила барбод бўлиб кетган бўларди.\nБир оиланинг яна қайта тиклангани қувонарли бўлгани билан, Зайниддиннинг қилмишини асло оқлаб бўлмайди. Энг ёмони, бу каби эрнинг зўравонлигидан жабр чеккан аёллар учраб туради. Уларнинг кўп ҳолларда ўз ҳуқуқини ҳимоя қилишга интилмагани, оила шаънини ўйлаши туфайли бундай ҳолатлараксарият ҳолларда сирлигича қолиб кетади.\nОиладаги зўравонликларга барҳам бериш мақсадида қонуншуносларимиз айнан шу мақсадга қаратилган қонун лойиҳаси тайёрламоқда.\nЎзбекистон Республикаси Президентининг 2018 йил 2 июлда имзоланган “Ижтимоий реабилитация қилиш ва мослаштириш, шунингдек, оилавий-маиший зўрлик ишлатишнинг олдини олиш тизимини такомиллаштириш чора-тадбирлари тўғрисида”ги қарорида Адлия вазирлиги олдига “Маиший зўравонликнинг олдини олиш тўғрисида”ги қонун лойиҳасини ишлаб чиқиш вазифаси қўйилди.\nТўғри, Жиноят кодексида зўравонликка нисбатан, яъни қасддан баданга енгил, ўртача оғир ва оғир шикаст етказиш, ўлдириш ёки зўрлик ишлатиш билан қўрқитиш, қийнаш ва жабрланувчига доимий равишда руҳий босим ўтказиб, уни ўзини ўзи ўлдириш даражасига етказиш учун энг кам ойлик иш ҳақининг йигирма беш бараваридан юз бараваригача миқдорда жарима, 240 соатдан 480 соатгача мажбурий жамоат ишлари, 1 йилдан 3 йилгача ахлоқ тузатиш ишлари, 1 йилдан 5 йилгача озодликни чеклаш ва 1 йилдан 10 йилгача озодликдан маҳрум қилиш билан жазоланиши мумкин.\nАйни кунларда Адлия вазирлиги томонидан тайёрланаётган “Маиший зўравонликнинг олдини олиш тўғрисида”ги қонун лойиҳасида оилавий-маиший зўравонликка олиб келадиган барча сабаблар ҳамда унинг ҳар қандай кўринишлари қамраб олинмоқда.\nБош қомусимизда кафолатланган инсон ҳаёти, шаъни, қадр-қиммати олий қадриятлигига оид нормалар янги қонун билан янада мустаҳкамланиши манфаатларимизга, энг муҳими, юртимизда, оилаларимизда барқарор тинчлик ва фаровонлик қарор топишига хизмат қилади.


Бош прокуратура академияси магистратурага ҳужжат қабул қилишни бошлади - Халқ сўзи\n15:25 18 Июль 2019 Жамият\nАкадемия магистратурасига абитуриентларни қабул қилиш тенг ҳуқуқлилик, қабул ва танловнинг ягона қоидалари асосида амалга оширилади. Магистратурага танлов “юриспруденция” мутахассислиги бўйича олий юридик маълумотга эга бўлган шахслар орасида ўтказилади. Шунингдек, прокуратура органлари ходимлари, шу жумладан амалдаги кадрлар захирасидаги ходимлар танловда иштирок этиши мумкин.\nАкадемия магистратурасининг “коррупцияга қарши курашиш”, “прокурорлик фаолияти” ва “тергов фаолияти” йўналишлари бўйича 2019/2020 ўқув йилига жами 30 та, шу жумладан 18 та давлат гранти ва 12 та тўлов контракти асосида қабул квотаси тасдиқланган бўлиб, шундан:\nАкадемия тил ўргатиш кафедраси томонидан инглиз тилини юридик мақсадларда чуқур ўргатиш йўлга қўйилган бўлиб, машғулотлар хорижий экспертларни жалб қилган ҳолда ўтказилади. Шунингдек, Академиядаги “Discussion club” доирасида жамиятдаги ҳуқуқий муаммоларни она тилиси инглиз тили бўлган хорижий экспертлар иштирокида муҳокама қилиш орқали тингловчиларда юридик инглиз тилини қўллаш кўникмалари мустаҳкамлаб келинмоқда. Бош прокуратура Академияси дунёнинг 30 га яқин етакчи таълим ва илмий-тадқиқот муассасалари билан ҳамкорлик муносабатларини ўрнатган бўлиб, тингловчилар ўзаро алмашинуви дастурларини амалга ошириш юзасидан келишувларга эришилган. Унга кўра, магистратура тингловчилари хорижий давлатлар олий таълим муассасаларида стажировка ўтиш ва тажриба алмашиш имкониятига эга. Шунингдек, ўқув жараёнига Академия профессор-ўқитувчилари билан бир қаторда нуфузли хорижий таълим муассасалари экспертлари ҳамда профессор-ўқитувчилари жалб қилинади.


Мамадали Маҳмуд (Эврил Турон): “Қўрқоқнинг ватани ҳам, миллати ҳам бўлмайди” (4)\nPosted on 26/02/2015 by nurbek in Zona.uz, Махсус дастур, Сўз СИЗГА!, Ўзбекистон, Хабарлар with 0 Comments\nҚамоққа олинганларнинг қанча-қанчаси бегуноҳ кишилар\nМен бу ҳақда номаълум қамоқхонада (тергов пайтида) Ўзбекистон Республикаси Ички Ишлар вазири ўринбосари полковник Сайфулла Асадовга айтган эдим. У менга айнан шундай жавоб қайтарди:\n– Ўрмонга ўт кетса, қуруғи ҳам ёнади, ҳўли ҳам ёнади.\nВазир ўринбосари савияси!…\nИнсон ҳаёти, инсон тақдири Сайфуллолар учун пиёз пўчоқ. Ўзи омон бўлса, бўлди.\nБола-чақаси омон бўлса, бўлди.\nЭл ёниб кетмайдими!\nЮрт ёниб кетмайдими!\nШу қовоқлар кечагина Совет ҳукуматига хизмат қилаётган эди.\nШу қовоқлар кечагина Совет ҳукуматини кўкларга кўтариб мақтаётган эди.\nБугун Мустақиллик ниқобини кийдилар.\nТангри кўрсатмасин, замон ўзгарса… Яна “Янги замон” ниқобини киядилар.\nҚул қиладиган шулар!\nМиллатни сотадиган шулар,\nВатанни сотадиган шулар.\nШу қорин бандалари миллат номидан иш кўриб, миллат тақдирини ҳал қилаётганидан кейин оҳингни кимга айтасан?\nЙўлсизлар йўлдоши, толие негун,\nҲеч қачон тўярми ахир ёвузлар?\nБу – халқ душмани, деб тутсалар бир кун\nБари бир, у халқнинг номидан сўзлар…\nБу қорин бандалари Ўзбекистон Республикаси қонунига амал қилмайдилар. Зўравонлик билан иш кўрадилар. Бу – илимсизлик, эътиқодсизлик, ўз эл-юртини севмаслик оқибатидир.\nҚонун устивор бўлган ерда, илм билан, ақл билан иш кўрилган ерда, кўрсатмага амал қилинмаган ерда, порага, таниш-билишчиликка ўрин йўқ ерда адолат бўлади.\nКимнинг, кимларнинг оёқлари остида топталаяпти?\nҚайси олчоқларга хизмат қилаяпти?\n“Қонун устивор бўлган ерда адолат бўлади”\n“Қонун гадога ҳам, подшога ҳам тенг”.\nБу – Ислом Каримов сўзи.\nСайфулолар бунга амал қилишдими?\n“Ўрмонга ўт кетса, қуруғи ҳам ёнади, ҳўли ҳам ёнади”…\nСайфуллоларнинг ўзлари ўт қўйишмадими?\nЎзбек: “Ҳар нарсанинг вақти-соати бор” дейди.\nКелажакда жавоб оласиз.\n“Ҳеч қандай жиноят қилмагансан, биламан. Буни терговчинг ҳам билади. Лекин сени ўз-ўзимдан қўйиб юбормайди, калласи олтитамас. Қўйиб юборса, сени қамаганлар қамалади. Терговчи ҳам. Нега? Бегуноҳ одамни хибсга олганликлари учун. Тушундингми? Шунга, озодликка чиқишинга бир йўли бор. Бу йўл билан ўзингни ҳам, мусурларни ҳам ҳалокатдан қутқазасан. Қандай? Президент номига: “Айб менда, энди пушаймонман, мени кечиринг” деган мазмунда “Кечирим сўров” хати ёзиб берасан. Биринчи қамалишинг. Қўйиб юборишади. Бу дўзахда қоврилма, мусурлар қўлида ўлиб кетма, дейман-да, оғайни. Яна ўзинг биласан. Менга ёқиб қолдинг. Сенга ичим ачияпти. Бўлмаса, жон куйдириб ўтирмасдим. Хўп десанг, терговчингни чақираман. Ўзингнинг олдингда, юзма-юз ўтириб буни ҳал қиламиз. Менга замон-замонида дачка юбориб турсанг бас”.\nНима учун у зотни орага қўшади?\nАлдаш, ёлғон ваъда, сохта мақтов, таниш-билиш, пора, юлиш, ўмариш… ларга кескин чек қўйиш лозим. Оврупа, Америкада бу нарсалар йўқ ҳисоби. Шунинг учун у давлатларни Тангри ярлақаяпти:\nЎша замон араб битикларини ўқинг. Жумладан, Табарий, Наршаҳий асарларини ҳам. Уммавий ва Аббасийларнинг Исломга, Қуръонга қарши бу ваҳшийликларини ҳеч нарса билан оқлаб бўлмайди. Шунинг учун турк юртларида бу халифаларга қарши Муқанна, Бобак, Ғурак, Давшатий, Сумбот Муғ… бошчиликларида қўзғолонлар бўлган.\nХўп, шундай ҳам дейлик. Бунга арабларнинг ўзлари амал қилишадими? Покистонликлар ёки Эронликларчи? Ўрта Осиё 130 йил ўрусияга қарам бўлди, таланди, топталди. Шу замон ичида бир араб, ё панжоб, ёки форс “Мусулмон биродарлар” ғояси билан бизни қутқаришга келдими? Йўқ. “Ислом бирдамлик” туйғуси арабнинг ўзида етилмаган. Акс ҳолда у 23 та бўлакка бўлиниб ётармиди? Бирлашарди. Лекин бирлаша олмайди. Чунки ўзларида “Бирдамлик” йўқ. Шу боис кичкина Исроил давлатига бас келмаяпти, келмайди ҳам. Уруш битмайди. Тарих гувоҳ. Минг-минг йилдан бери араб-яҳудий ғавғоси давом этиб келаяпти. Ҳолбуки, яҳудий-араб илдизи бир. Бир оғочнинг икки шоҳи. Худди ўзбек-уйғур каби. Демак, Исроил, Фаластин, (Галилей) умуман, араб юртлари деб аталган ерлар яҳудийларнинг ҳам:


Пайшанба, 18 Феврал\nЯқин йилларда бизни янги футбол суперменлари қарама-қаршилиги кутади.\nЧемпионлар лигаси. 1/8 финал\n«Порту» (Португалия) — «Ювентус» (Италия) — 2:1 (1:0)\nГоллар: Торимий, 2 (1:0). Марега, 46 (2:0). Кьеза, 82 (2:1).\n«Порту»: Марчесин, Пепе, Мбемба, Манафа, Сануси, Сержиу Оливейра (Лум, 90+1), Отавиу (Диас, 57), Урибе, Корона (Чико Консейсау, 90+1), Марега (Груич, 66), Торимий.\n«Ювентус» (Италия): Шченсни, Кьеллини (Мерих Демирал, 35), Данилу, Алекс Сандру, де Лигт, Рабьо, Маккенни (Мората, 63), Бентанкур, Криштиану Роналду, Кьеза, Кулушевски (Рэмси, 77).\nОгоҳлантиришлар: де Лигт, 63. Данилу, 81. Мерих Демирал, 87. Алекс Сандру, 90+2.\nҲакам: дель Серро Гранде (Испания).\n17 феврал. Порту. «Драгау» стадиони.\n«Ювентус» «Порту»га 1:2 ҳисобида ютқазди. Бу ўйинда меҳмонлар етакчиси Криштиану Роналду жуда кам кўзга ташланди - у фақат ўйин охирида фаоллашди - Кьезанинг жавоб голидан кейин уюштирилган ҳужумда, 84-дақиқада Мората қулай вазиятдан гол ура олмаганида қайтган тўпни кўкси билан тўхтатди, аммо зарба бера олмади. Ўйин охирида у ҳисобни тенглаштириши ҳам мумкин эди. Қўшиб берилган дақиқаларнинг охиргиси ўтаётган вақтда Криштиану рақиб жарима майдонига ёриб кириб, де Лигтнинг узун узатмасини ўзига мослади, аммо бирдан йиқилиб тушди. Бу эпизодда мезбонлар ҳимоячиси Заиду Сануси иштирок этди.\nҲакам Карлос дель Серро Гранде Криштианунинг йиқилишига эътибор қаратмади, Роналду қўлларини силкиб пенальти сўради. Такрорларни кўриб айтиш мумкинки, арбитр барибир вазиятни тўғри баҳолаган: де Лигтнинг пасидан кейин португалиялик футболчи оёғини олдинга ноқулай ташлаган ва мувозанатни йўқотган. Сануси рақибга тегинган, аммо бу вақтда у йиқилишни бошлаганди. Қолаверса, бу вақтда ўйин якунига сониялар қолганди.\nРоналду ўйин давомида фақат бир бор зарба берди - тўп дарвозабоннинг қўлларига бориб тушди. Бу ўйин португалиялик футболчининг чиройли сериясига якун ясади: ЕЧЛнинг сўнгги икки мавсумида плей-офф ўйинларида «Ювентус»нинг голларини фақат Роналду ураётганди. Энди бу рўйхатда Кьеза ҳам бор.\n«Юве» доимий равишда тўпга эгалик қилишда устунлик қилди (бутун ўйин вақтининг 65 фоизи), аммо асосий кўрсаткичлар бўйича сезиларли устунликка эриша олмади: зарбалар сони 12:8 (аниқ зарбалар сони 5тадан), узатмалар аниқлиги 86 фоиз:70 фоиз, муваффақиятли алдаб ўтишлар сони бўйича 9:9, бурчак зарбалари сони бўйича 6:6.\nПирло энди вазиятни Туриндаги жавоб ўйинида ўнглашга ҳаракат қилади.\nЎтган мавсумда «Ювентус» Чемпионлар лигаси плей-оффи бошидаёқ турнирни тарк этганди. «Барселона» чорак финалга қадар етиб борган, натижада сўнгги 14 йил ичида илк бор Чемпионлар лигасининг энг яхши жамоалари тўртлигида ушбу турнир қироллари — Лео Месси ва Криштиану Роналду йўқ эди. Ўшанда илк бор ушбу икки футбол даҳосининг даври поёнига етаётгани ҳақида очиқ гапира бошлашганди. Албатта, аргентиналик ва португалиялик футболчи яна бир неча йил футбол ўйнашда давом этади. Масалан, шу йил октябрида 40 ёшини нишонлайдиган Златан Ибраҳимович «Милан» сафида ЕЧЛда ўйнаши мумкин.\nАфтидан, Златан керакли вақтда керакли жойда пайдо бўлди. Жамоа кўп йиллик инқироздан чиқиб, энди катта ғалабалар сари қадам ташламоқда — таркиб керакли футболчилар билан тўлдирилган, маҳоратли мураббийлардан иборат штаб ва омилкор менежмент ҳам. Шундай экан, масалан, «Бавария» ёки «Манчестер Сити»да Роналду ва Месси аввалги даврларда бўлгани каби яхши кўринган бўларди. Улар «Реал» ва «Барселона»нинг олтин даврида, бу жамоалар ўйини тизимли йўлга қўйилган вақтда дунёнинг энг яхши футболчиларига айланишганди.\nАфсуски, сўнгги йилларда бу икки юлдуз ўзгаришлар даврида яшашга маҳкум. Каталония пойтахтида шафқатсиз иқтисодий инқироз, вақтинчалик бошбошдоқлик ва авлодлар алмашинуви ҳукм сурмоқда, авлодлар алмашинуви эволюцион эмас, хирургик бўлмоқда, беморнинг бир неча муҳим органларини олиб ташлашмоқда. «Ювентус» раҳбарияти эса ЕЧЛ орзусида уч мавсумда уч мураббийни алмаштирди - Роналдунинг ҳозирги устози яқин ўтмишдаги футболчи Андреа Пирло — у туринликлар бошқарувига келганида ҳали минимал иш тажрибаси ҳам йўқ эди.\nИчки аренада ва Чемпионлар лигасининг гуруҳ босқичи ўйинларида биз аввалгидек уларнинг тажрибасига гувоҳ бўлмоқдамиз, аммо плей-оффда бу етарли бўлмай қолмоқда. Объектив қаралса, Кўҳна қитъанинг ютқазган чиқиб кетадиган турнири — замонавий футбол эталони ва бу ерда рақобат жуда кучли бўлиши табиий. Бу ерда энди янгича реаллик ва янги суперқаҳрамонлар.\nThe future is now ✨ pic.twitter.com/V2yfBqllvN\n«Севилья» (Испания) — «Боруссия Д» (Германия) — 2:3 (1:3)\nГоллар: Сусо, 7 (1:0). Дауд, 19 (1:1). Ҳоланд, 27 (1:2). Ҳоланд, 43 (1:3). де Йонг, 84 (2:3).\n«Севилья»: Буну, Хесус Навас, Эскудеро, Кунде, Диегу Карлос, Ракитич (Гудел, 46), Фернанду Режес, Хоан Хордан (Оскар Родригес, 72), А.Д.Гомес (Оливер Торрес, 60), Сусо (де Йонг, 60), Ан-Носирий (Ал-Ҳаддодий, 60).\n«Боруссия Д» (Германия): Ҳитц, Ҳуммелс, Аканжи, Морей, Ройс (Брандт, 80), Эмре Жан, Рафаэл Геррейру (Пасслак, 77), Дауд (Менье, 89), Санчо, Беллингем, Ҳоланд.\nОгоҳлантиришлар: Ҳуммелс, 73. Оскар Родригес, 88. Ҳоланд, 90.\nҲакам: Маккели (Нидерландия).\n17 феврал. Севилья. «Рамон Санчес Писхуан» стадиони.\nЭрлинг Ҳоланд футбол мухлисларини ҳайратга солишда давом этмоқда - норвегиялик футболчи биринчи бўлимдаёқ «Севилья»ни йўлдан олди: дастлаб Дауднинг ҳисобни тенглаштирувчи жавоб голига узатма бериб, кейин ўзи дублни расмийлаштирди. У ЕЧЛдаги 13 ўйинида 18 гол уришга улгурди.\n«Бу мўъжизакор оқшом бўлди, Чемпионлар лигасини севаман. Мен Мбаппенинг кечаги ҳет-тригидан кейин қўшимча мотивация олдим. Ундан миннатдорман», деди норвегиялик вундеркинд ўйиндан кейин.\n• Ҳоланд ЕЧЛда ўзига қарши ўйнаган ҳар бир жамоага гол урмоқда. Унинг турнирдаги дебютидан буён (2019 йил сентябр) ундан кўп голни ҳеч ким урмаган, Левандовскида ҳам ўша вақтдан кейин урилган голлар сони 18та. Кейинги – катта оралиқ, ушбу форвардларни Килиан Мбаппе 10 гол билан таъқиб қилади.\n• Фақат Ҳоланд ва Мбаппе 21 ёшгача бўлган даврида ЕЧЛ ўйинларида 18 гол уришга эришган. Бу ҳафтада ушбу йигитлар келажак кимникилигини кўрсатиб қўйишди.\n• Ҳоланд «Боруссия» сафида ЕЧЛда урилган дастлабки 10 голига етти ўйиндаёқ эришди – турнир рекорди. Норвегиялик форвард бу билан Рой Макайнинг «Бавария»даги рекордини такрорлаган (10 гол).\n• У «Дортмунд» учун 42 ўйинда 41 гол урган.\nЁш, истеъдодли, кўзлари ёниб турган футболчилар. Гарчи Килиан Мбаппе ва Эрлинг Ҳоландни Месси ва Роналду билан солиштириш худди футбол тарихидаги энг кучли футболчи кимлиги: Пеле ёки Марадона экани ҳақидаги баҳс каби. Бу футболчилар — турли даврларнинг намояндалари ва уларга ўз даврларида ҳеч ким тенг кела олмаган. Месси ва Криштиану ўн йилдан ошиқ вақт давомида футбол витринасида кўз-кўз қилинди.\nЭнди эса янги давр бошланмоқда. Албатта, янги юлдузларни ҳеч ким Мессини атагандек сеҳргар дейишмайди. Шу билан бирга, уларни ҳам ўзга сайёрага мансуб футболчилар дейиш мумкин - улар шунчаки жисмоний имкониятлари билан эмас, фавқулодда талантлари билан мақтана олишади. Шунчаки жисмоний жиҳатдан кучли бўлиш футболда ҳеч нарсани кафолатламайди. «Барса» футболчилари қувиб етолмаган Мбаппе ва «Севилья» мудофаасида эркин ҳаракатланган Ҳоланда талант ҳам бор, бу икки вундеркинд мавсумдан мавсумга кучайиб бормоқда.\nБаҳслашиш қийин бўлган рақамлар ҳам бор. Сешанба оқшомида «Камп Ноу»ни таслим қилган Мбаппе 23 ёшигача профессионал даражада 154 гол урди. Мессида бу ёшда 140 гол бўлган. Криштиануда эса 102. 20 ёшли Ҳоланд Чемпионлар лигасининг 13 ўйинида рақиблар дарвозасига 18та гол уриб ташлади. Машиналар, ўзга сайёраликлар, роботлар — француз ва норвегиялик ўз манзилларига айтилаётган олқишларга муносиб.\n𝙉𝙤𝙩𝙚: 𝙈𝙗𝙖𝙥𝙥𝙚 𝙙𝙤𝙚𝙨𝙣'𝙩 𝙩𝙪𝙧𝙣 23 𝙪𝙣𝙩𝙞𝙡 𝘿𝙚𝙘𝙚𝙢𝙗𝙚𝙧 😳 pic.twitter.com/kdYo7Bjp7A\nҚариялар эса, албатта, курашишда давом этишади. Месси катта эҳтимол билан кейинги мавсумда, бошқа бир жамоада яна порлаб чиқади. Роналду — «Порту»га қарши жавоб ўйинидаёқ ўзини кўрсатиши мумкин. Эҳтимол, португалиялик юлдуз «Юве»ни кейинги раундга олиб чиқар, худди ўтган мавсумда нисбатан кучли «Атлетико»га қарши биринчи ўйиндаги 0:2 ҳисобли мағлубиятдан кейин қилгани каби. Аммо бу бир лаҳзалик порлаш бўлиб, бутун мавсум учун етмаслиги мумкин. Ёшлар эпохаси даври келган - ҳатто «Драгау»даги ўйинда «Ювентус»нинг голини Криштиану эмас, 23 ёшли Федерико Кьеза ургани ҳам шундан дарак.\nЮвентус Порту Чемпионлар лигаси Килиан Мбаппе Эрлинг Ҳоланд\nСульшер: «Милан» билан баҳс худди Чемпионлар лигасидаги ўйиндек ўтади»\nЕвропа Лигаси. «МЮ» ва «Милан» кейинги босқичда, «Лестер» турнир билан хайрлашди\nЕвропа Лигаси. «Арсенал» иродали ғалаба эвазига 1/8 финалга чиқди, «Наполи» турнирни тарк этди ва бошқа натижалар\n«Арсенал» - «Бенфика», «Милан» - «Црвена Звезда», «МЮ» «Реал Сосьедад»га қарши. Европа лигаси 1/16 финал жавоб ўйинлари анонси


27.01.2022 18:42 0 1676\nАйни пайтда Фарғона водийсига газ таъминотини нормаллаштириш бўйича жадал ишлар олиб борилмоқда. Ушбу ишларни яқин вақт ичида якунлаш режалаштирилган. Бу ҳақда Энергетика вазирлиги хабар берди.\nБугун, эрталаб соат 9:00 дан бошлаб шаҳарлараро йўналишлар бўйлаб, шунингдек аксарият ҳудудларда газ қуйиш шохобчалари одатий иш режмида ишлай бошлади. Айни пайтда Тошкент, Фарғона, Андижон ва Наманган вилоятларида газ босими меъёри пастлиги боис, ушбу вилоятлардаги газ қуйиш шохобчаларида вақтинчалик чекловлар сақланиб турибди.\n«Автомобил ҳайдовчиларига ушбу вазиятни тушунганликлари учун миннатдорчилик билдирамиз ва иложи бўлса, зарур ҳолларда муқобил ёқилғи тури – АИ-80 бензини ёки бошқа маркалардан фойдаланиб туришларини сўраймиз», дейилади хабарда.\nҚайд этилишича, эртага эрталабдан бошлаб республикадаги барча газ қуйиш шохобчалари одатий иш режимида ишлай бошлайди.\nЖамият Кеча, 22:57